Novinari su na debati „Medijska scena Srbije u 2021. godini“ ocenili da je ukidanje te presude „prelazak crvene linije“.\nPredsednik Nezavisnog udruženja novinara Srbije (NUNS) Željko Bodrožić kazao je da je medijskoj sceni u Srbiji potreban Krizni štab za vanredne situacije.\nSa druge strane, Bodrožić je ocenio da je medijska scena tokom 2021. godine uspela da koordinira svoje akcije, u okviru Koalicije za slobodu medija.\nPrema njegovim rečima, tokom ove godine je zabeležen veliki broj pritisaka i napada na novinare, a naveo je da je nekoliko novinarki u okviru akcije na društvenim mrežama o neprijavljivanju nasilja, pisalo o svojim slučajevima koje nisu prijavile.\nPredstavnica Asocijacije onlajn medija Ivana Stevanović nadovezala se rekavši da unutar te koalicije članovi jesu radili kao Krizni štab za vanredne situacije.\n„Mi konstantno funkcionišemo kao da je vanredno stanje“, kazala je Stevanović.\nOna je rekla da je paljenje kuće Jovanovića najstrašniji zločin protiv novinara koji se desio u prethodnoj deceniji.\nPrema njenim rečima, Jovanović i njegova supruga bili su „prozivani na sudu“ kao i da se tokom tri godine od tog događaja menjala uloga nasilnika i žrtve – odnosno da Jovanović više nije smatran žrtvom u tom sudskom procesu.\nStevanović je kazala da ukoliko „tako očigledan zločin“ ne može da se završi već gotovo tri godine, ne čudi da većina novinara odlučuje da pritiske i nasilje ne prijavi.\nPredstavnica Asocijacije medija Zlata Kureš rekla je da medijska scena u Srbiji ide „jedan korak napred a nazad dva“, navodeći da je u državi u jednom trenutku bilo aktivno tri Radne grupe fokusirane na zaštitu novinara.\nOna je rekla da je Koalicija za slobodu medija izašla iz jedne Radne grupe, dok se grupa koja je bila oformljena pri ombudsmanu „verovatno ugasila“.\nKureš je navela da je zaštitnik građana Zoran Pašalić izlazio u javnost sa saopštenjima i odlukama koje nisu bile poznate članovima Radne grupe koja je bila pri toj instituciji.\n„Prvi taj iskorak da (Pašalić) ode na sastanak i povede samo pojedine članove, vratio nas je potpuno na početak borbe za zaštitu novinara“, kazala je ona.\nKako je dodala, članovi te Radne grupe su poslužili ombudsmanu za promociju kada je to njemu odgovaralo.\nPredstavnik Lokal presa Stojan Marković rekao je da je ove godine počela sa radom Vladina Radna grupa za bezbednost novinara, a da uprkos tome nikakav pomak nije primećen.\nOn je naveo primer novinarke Isidore Kovačević iz Šapca, koja se našla na poternici koju je pokrenula lokalna vlast.\nMarković je ispričao da je dobio na internetu komentar sa pretnjom, koji je prijavio u lokalnu policijsku upravu.\nIstog dana ga je, kako navodi, pozvao inspektor iz Beograda i tražio dodatne informacije – za šta kaže da mu je dalo motiv da veruje da zaštita novinara bolje funkcioniše.\nOd te pretnje je pošlo mesec dana i „ništa se ne dešava“, kazao je i ocenio da je osoba koja je pretnju uputila za to vreme mogla da promeni IP adresu, ali da je mogla i „da se kandiduje na izborima“.\nPredsednik Nezavisnog društva novinara Vojvodine Norbert Šinković istakao je da se pokazalo i dokazalo da bez medijskih udruženja i organizacija većina stvari ne bi bile vidljive u društvu.\n„Medijska udruženja preuzimaju ulogu institucija“, kazao je i ocenio da je to zbog toga što institucije ne rade svoj posao.\nŠinković je naveo da je uloga tih udruženja da pomognu zajednici a ne da rade posao institucija.\nIvana Stevanović Koalicija za slobodu medija Milan Jovanović Norbert Šinković Stojan Marković Suđenje Dragoljubu Simonoviću Željko Bodrožić Zlata Kureš\n← Život u strahu\nGugl, Srbija i 2021: Šta se najviše pretraživalo na Guglu ove godine →


SRNA: Lazar Brković nije bio na sastanku UGIP Hercegovine\nLazar Brković iz Trebinja, kojeg je poslanik SDS-a u Narodnoj skupštini Republike Srpske Nebojša Vukanović prijavio da mu je u subotu, 29. februara, na sastanku Udruženja građana i privrede Hercegovine uputio prijetnje po život i tijelo, uopšte nije bio tog dana u Republici Srpskoj, saznaje Srna.\nU Policijskoj upravi Trebinje Srna nezvanično saznaje da Brković taj dan nije bio u Republici Srpskoj za šta postoje dokazi u vidu pečatiranih avionskih karata, tako da nije bio ni na sastanku Udruženja građana i privrede Hercegovine, niti je mogao da izrekne prijetnje o kojima Vukanović govori.\nIz Policijske uprave Trebinje saopšteno je da je “Policijskoj stanici Trebinje narodni poslanik N.V. prijavio da je na sastanku određenog udruženja građana, koji je održan u subotu, 29. februara, lice čiji su inicijali L.B. uputilo riječi prijetnje po život i tijelo prijavioca i njegove porodice što je kod njega izazvalo osjećaj uznemirenosti i straha za svoj život i svoju porodicu”.\nPolicijski službenici Policijske stanice Trebinje o prijavi su obavijestili Okružno javno tužilaštvo koje je naložilo da se preduzmu sve mjere i radnje na dokumentovanju prijavljenog događaja i da se izvještaj o preduzetim mjerama i radnjama dostavi postupajućem tužiocu.\nSrna nezvanično saznaje da trebinjsko Tužilaštvo navedeni događaj nije okarakterisaalo kao krivično djelo.


Legalizacijom marihuane smanjena prodaja alkohola za 15% | Talas.rs\nLegalizacijom marihuane smanjena prodaja alkohola za 15%\nIstraživanje o kupovini alkohola u državama koje su legalizovale marihuanu\nLegalizacija marihuane jedna je od onih tema o kojima su mišljenja izuzetno podeljena. S jedne strane imamo zagovarače legalizacije koji se pozivaju na lekovita dejstva marihuane i na njeno prirodno poreklo, dok drugi smatraju da je ona samo prvi korak ka zavisnosti od teških droga.\nMeđutim, postoji i tvrdnja da su marihuana i alkohol međusobni supstituti, to jest da potrošači mogu lako da zamene jedno drugim i da je potražnja za ovim supstancama slična. Ukoliko je to slučaj, moguće je ispitati vezu između njihovog konzumiranja.\nIstraživanje obuhvata period od 10 godina\nNedavno je u SAD-u sprovedeno istraživanje o vezi koja postoji između legalizacije marihuane za medicinsku upotrebu i prodaje alkohola. Studija je zajednički rad istraživača sa dva američka i jednog peruanskog univerziteta (Univerzitet u Konektikatu –\nUniveristy of Connecticut, Storrs, Univerzitet u Džordžiji – Georgia State University, Atlanta i Pacifički univerzitet – Universidad del Pacifico, Lima) i obuhvata period od 2006. do 2015. godine.\nKorišćeni su podaci o prodaji alkohola koji su dobijeni od oko 90 prodajnih lanaca, jer su istraživači smatrali da od potrošača verovatno ne bi dobili najiskrenije odgovore. Zatim su ti podaci ukršteni sa podacima o konzumiranju medicinske marihuane u saveznim državama SAD, u kojima je njena upotreba legalizovana.\nKupovina alkohola opala za 15%\nRezultati istraživanja pokazuju da postoji značajna korelacija između konzumiranja dve supstance. U periodu od 10 godina, u saveznim državama koje su legalizovale medicinsku marihuanu došlo je do pada kupovine alkohola za čak 15%.\nStudija pokazuje i to da postoji razlika između konzumiranja vina i piva, te da je više opala kupovina piva (za 16.2%) nego vina (13.8%).\nNajznačajniji pad – čak 20% tokom 10 godina – zabeležen je u okruzima koji se nalaze na granicama više saveznih država u kojima je medicinska marihuana legalna.\nKao i sa većinom istraživanja, rizično je tvrditi da je jedna stvar uzrok neke velike promene. Najčešće je u pitanju više faktora – u ovom slučaju moramo uzeti u obzir činjenicu da mariuhana nije legalizovana za sve građane, već samo za one koji imaju medicinske dijagnoze za koje je marihuana predviđen tretman.\nIpak, treba imati u vidu ovakve rezultate istraživanja budući da će se pitanje legalizacije neminovno naći na dnevnom redu i kod nas.\nČitavo istraživanje možete pogledati ovde.\nManekenstvo i beli luk – Intervju sa Ivanom Stanković\nJedan čovek planira da potpuno promeni 8 industrija


Veća kontrola sportskih klubova – Info Centar Juga\nU sali Skupštine grada danas je održan radni sastanak predstavnika lokalne samouprave i sportskih klubova i organizacija sa područja našeg grada.\nLeskovac – Na sastanku je bilo reči o načinima finansiranja sportskih klubova, koji najveći deo sredstava dobijaju preko konkursa za projekte u oblasti sporta. Grad Leskovac svake godine izdvaja sve više novca za ove namene, pa je u 2016. godini iz budžeta grada za pomoć sportskim klubovima izdvojeno 58,5 miliona dinara, od čega je za projekatno finansiranje opredeljeno 46 miliona, dodatnih 9 miliona za naknade prevoza, a još 3,5 miliona za nabavku sportske opreme i rekvizita.\nPredstavnici lokalne samouprave istakli su da je neophodno da postoji javni uvid o načinu trošenja sredstava koje ovih klubovi dobijaju iz budžeta grada, pa će biti ustanovljena praksa da se po realizaciji projekata Gradskom veću dostave izveštaji o utrošku dobijenih sredstava.\n„U narednom periodu uspostavićemo praksu kojom ćemo obavezati sve sportske klubove, za koje se iz gradskog budžeta izdvaja preko 500.000 dinara godišnje, da izveštaje o trošenju tih sredstava dostavljaju Gradskom veću. Takođe bih svim klubovima preporučio da svoje budžete planiraju pametno i da njima obuhvate sve svoje predviđene aktivnosti a mi ćemo se sa naše strane potruditi da im maksimalno izađemo u susret“, kazao je danas gradonačelnik Goran Cvetanović u svom obraćanju predstavnicima sportskih klubova.\nU planu je takođe sprovođenje monitoringa svih sportskih objekata na području našeg grada sa imovinskom kartom i tehničkim karakteristikama kako bi se stekao uvid u njihovo postojeće stanje i odredili titulari tamo gde je potrebno.\nPredškolci danas posetili osnovnu školu Vuk Karadžić


Overwatch uskoro postaje besplatan za igranje pretplatnicima Switch Online servisa - PLAY!\nOverwatch uskoro postaje besplatan za igranje pretplatnicima Switch Online servisa\nMeđu gomilom igara koje su se naknadno pojavile na Nintendo Switch konzoli, našao se i Overwatch, herojska pucačina kompanije Blizzard.\nKako Blizzard nastoji da privuče što više novih igrača u Overwatch svet pred dolazak drugog dela, ovaj naslov će uskoro postati postati besplatan za igranje na nedelju dana, doduše samo za Switch Online pretplatnike.\nPeriod besplatnog igranja će otpočeti 13. oktobra, i trajaće sve do 20. u mesecu. To je dakle šansa da se tokom nedelju dana natenane degustira sav sadržaj koji Overwatch ima da ponudi, u vidu heroja, modova igranja i nivoa kreiranih od strane zajednice.\nNije nagovešteno da li će period besplatnog igranja doneti i neko sniženje za pretplatnike Switch Online servisa ako se odluče da kupe punu verziju.\nBlizzard bi definitivno uskoro mogao da Overwatch u potpunosti načini besplatnim za igranje, pogotovu nakon što je pre par nedelja bio dostupan za preuzimanje putem sajta jedne od takmičarskih ekipa u Overwatch League.\nRelated Items:besplatno, Blizzard, free, free2play, Nintendo Switch, Overwatch, Switch Online


Hristov Consulting Vesti » 2018 » June\nMINECO: Velika šansa za rudarstvo na Zapadnom Balkanu\nDirektor operacija britanske kompanije Mineco Limited, jednog od najvećih investitora u rudarstvu u regionu Zapadnog Balkana, Dominik Roberts ocenio je danas da ovaj region ima veliku šansu za dalji razvoj rudarstva, s obzirom na to da raspolaže mineralnim resursima koji su veoma značajni za evropsku industriju.\nNa panelu “Stanje rudarstva danas u Srbiji i Centralnoj i istočnoj Evropi”, organizovanom u Beogradu u okviru Treće rudarske Akademije u Centralnoj i Istočnoj Evropi „Rudarstvo za Generacije”, Roberts je rekao da je velika šansa rudarstva na Zapadnom Balkanu trenutna situacija u Evropi i potreba EU da zaštiti svoju baznu industriju, za šta su joj potrebni pouzdani izvori ključnih minerala.\n„Deglobalizacija, trgovinske tarife, sve veći potencijal za trgovinski sukobe, obojeni metali na istorijski visokom nivou i povećana zabrinutost zbog primarne ponude bakra su još više povećali potrebu za evropskim rudarstvom. Fokusirajući se na jugoistočnu Evropu, ili bolje rečeno na Balkan, verujem da smo u jedinstvenoj poziciji i spremni da iskoristimo ovu priliku – perspektivni region sa brojnim delimično i potpuno definisanim rudnim ležištima“, izjavio je Roberts.\nDirektor operacija Mineca ocenio je da se zbog tih faktora menja i odnos prema rudarstvu. „U poslednjih par godina otvoreni su rudnici u Velikoj Britaniji, Španiji, Portugalu, Slovačkoj i ovde u Bosni i Srbiji. Podjednako kao što su resursi sve nižeg kvaliteta širom sveta i nalazišta svetske klase je sve teži naći, visokokvalitetna ali često mala i komplikovana nalazišta koje imamo širom Evrope postaju sve atraktivnija“, pojasnio je Roberts.\nPrema njegovim rečima, to je prilika za Balkan koja se mora iskoristiti. „Perspektivna regija sa brojnim delimično i mnogo potpuno definisanih nalazišta. Imamo edukovanu radnu snagu i široko kulturno prihvatanje rudarstva. Dobra infrastruktura i relativno blaga topografija i klima. Svi ovi faktori dodatno ojačavaju potencijal. Imajući u vidu fantastičnu priču Reservoir/Freeport/Nevsun Timok, i prisustvo svetskog giganta Rio Tinto na tržištu, nije veliko iznenađenje što se manje istraživačke kompanije utrkuju da dođu na beogradski aerodrom.\nRoberts je dodao da, ipak, predstoje mnogi izazovi u rudarstvu širom Balkana. „Širom Balkana različiti kodeksi rudarstva nisu ni međusobno usklađeni niti međunarodno prihvaćena „najbolja praksa“. Čak i ovde u Srbiji, gde je obavljen veliki posao na modernizaciji Zakona, još imamo mnogo posla da prepoznamo ulogu „odgovornog lica“, a naravno da i dalje izveštavamo interno u skladu sa varijacijom sistema GKZ “, ocenio je on govoreći na panelu Treće rudarske akademije u Centralnoj i Istočnoj Evropi, održane danas u Beogradu.\nPored Robertsa, na panelu “Stanje rudarstva danas u Srbiji i Centralnoj i istočnoj Evropi”, govorili su i generalni direktor Lundin rudarstva Aleksandru Džordž Stanciu, pojektni menadžer za ishodovanje dozvola kompanije Nevsun Veljko Ćulafić i direktor prodaje u kompaniji Metso Marčin Mroviec.\nKonferenciju je organizovalo srpsko Ministarstvo za energetiku i rudarstvo, Privredna komora Srbije, kao i Ambasade Švedske i Finske u Beogradu.\nCilj konferencije je razmena najboljih praksi na visokom strateškom nivou i o metodologiji i rudarskim tehnologijama za stvaranje održivih rudnika budućnosti.\nBritanska kompanija Mineco, u maju ove godine je otvorila novi rudnik u BIH – Rudnik Olovo, a u 2017. godini u Bosilegradu, u Srbiji, u još jednom potpuno novom rudniku metala u regionu Zapadnog Balkana, počela je probnu proizvodnju. Tako je Bosil-Metal postao prvi kompletno izgrađen rudnik sa podzemnom eksploatacijom u Srbiji u poslednjih 40 godina.\nOtvoreni dan – probni trening Fudbalske akademije TSC Bačka Topola, 12. Juna 2018.\nPrvi Otvoreni dan Fudbalske akademije u Bačkoj Topoli, na kojoj će mladi fudbaleri konkurisati za prijem u Akademiju, biće održan 12. Juna od 16.00h, najavljeno je iz Fudbalskog kluba TSC Bačka Topola.\nFudbalska akademija u Bačkoj Topoli biće otvorena 1. septembra i tada će fudbaleri rođeni od 2002. do 2005. godine moći da dođu i pokažu svoje umeće, kako bi se našli u prvoj generaciji polaznika novoizgrađene Akademije, izjavio je predsednik FK TSC Sabolč Palađi.\nKoordinator mlađih selekcija Oto Piri precizirao je da svi zainteresovani mogu na sajtu FK TSC http://www.fktsc.com/akademija/ da pronađu prijavni list za Otvorene dane, koji treba da popune. Takođe, u zavisnosti od broja prijavljenih, svaka generacija će imati poseban test, trening ili utakmicu.\nTrening je pre svega namenjen mladim fudbalerima koji žive u Bačkoj Topoli i u okolnim mestima, ali i svim drugim talentovanim dečacima koji žele da da se predstave u najboljem svetlu i dobiju šansu da postanu deo Fudbalske akademije TSC Bačka Topola.\n„Prvi dan je otvoren za sve, a najbolji će biti pozvani na dodatne treninge na kojima ćemo izabrati najkvalitetnije, kako bi sve selekcije bile popunjene“, dodao je Piri.\n„Svi objekti Akademije se pripremaju za prijem prve generacije mladih fudbalera. Ti prelepi objekti, zajedno sa osobljem, daće svoj doprinos u razvoju igrača. Zato smo isplanirali Otvorene dane, treninge na koje mogu da dođu svi koji se bave fudbalom rođeni 2002, 2003, 2004. i 2005. godine. To su godišta koja će pohađati akademiju ove i naredne godine“, rekao je Palađi.\nPrema njegovoj oceni, ovo je idealna procedura da klub dođe do kvaliteta i do momaka koji kasnije mogu da sa ponosom nose grb FK TSC, i da budu prvi stanovnici Akademije.\nU prvoj generaciji polaznika biće 45 momaka, stalnih stanovnika Akademije, koji će imati maksimalne uslove smeštaja i ishrane i ostalih pratećih usluga koje su neophodne za razvoj sportiste.\nPalađi je dodao da je planirano da samo školovanje ne bude na Akademiji, već da mladi fudbaleri nastave da idu u svoje škole u gradu. „Iskustvo je pokazalo da je to dobro, jer ostaju u okruženju svojih drugara, dok će na Akademiji raditi sve ono što se tiče fudbala“.\n„Biće tu momaka koji mogu da budu na dnevnom boravku, koji ne mogu da putuju i u školu i da se vraćaju kući, ali će oni imati sve uslove da vreme koje im je posvećeno za fudbal iskoriste maksimalno“, istakao je Palađi.


Da li je Ana Brnabić advokat sina predsednika Vučića ili predsednica vlade?\nOliver Vujović | 13. jun 2020.\nČitajući izjavu na twitteru na nalogu @anabrnabic moram prvo da se upitam, da li je to stvarno nalog gospođe Brnabić koja ima funkciju predsednice vlade ili neki lažni profil.\nIzjava „Vi ste blato protiv koga kažete da se borite“ mi zvuči kao izjava sa nekog lažnog naloga, to je rečnik koji se čuje na ulici, ali ne od nekoga u funkciji predsednika vlade.\nAko je to stvarno njen nalog, šokiran sam da neko u funkciji vodećeg političara u Srbiji može tako nešto da izjavi i pretpostavljam da je to onda neko napisao umesto nje, da je to nečija greška. Kao prvo, cela izjava uz stavljanje naslovne stranice dnevnog lista Danas na Twitter nalog je protiv svih standarda.\nNJena izjava nije data kao deo nekog privatnog razgovora, niko nju nije u nekom intervjuu pitao šta misli.\nGospođa Brnabić tu reaguje kao privatni advokat sina Predsednika Vučića. Da li je ona advokat sina Predsednika Vučića ili predsednica vlade?\nKao drugo, čak i da je neko nju pitao, gospođa Brnabić uopšte nema razloga da ovako reaguje – radi se o odraslom čoveku, mladić kako ona kaže koji ima 22 godine, koji ako se oseća povređenim treba sam da reaguje i ako on smatra da su povređene neka njegova prava koristi pravna sredstva, angažuje za to advokata i pokrene sudski postupak.\nAli sam siguran da je on svestan ako se viđa sa nekim u javnosti ili priča u javnosti, da će ga možda i neko fotografisati i objaviti tu fotografiju.\nNije u pitanju maloletno dete, već odrasli čovek, osoba sa 22 godine. Naravno da privatnost svakog građanina mora biti zaštićena, ali ne i ako je javna ličnost na javnom mestu.\nA da je to javna ličnost, misli i gospođa Brnabić, jer je upravo ona u aprilu ove godine objavila u jednoj TV emisiji jednu drugu fotografiju tog mladića i njegove sestre i navela i pri tome i njihova imena i rekla da su to deca Predsednika, zar ne?\nDakle ona je napravila samim tim javne ličnosti od njih.\nUz to i sam Predsednik ne krije svoju decu već objavljuje javno njihove fotografije, i to radi kao ponosan roditelj i pokazuje javno ljubav ka svojoj deci, na primer na javnom instagram nalogu buducnostsrbijeav i izuzetno je pozitivno da toliko voli svoju decu.\nI naravno da on kao otac može da reaguje po pitanju svog sina onako kako on misli da je najbolje da kao otac zaštiti dete, ali da gospođa Brnabić reaguje i još pri tome napadne javno Danas je potpuno apsurdno.\nOno što me brine je da ovo nije prvi propust koji dolazi od gospođe Brnabić po pitanju medija u Srbiji, setimo se one nedavne apsurdne odluke vlade koja je onda povučena ili nekih drugih njenih izjava.\nSpreman sam da sednem na kafu sa njom, formalno ili neformalno, ako ona želi da čuje nečiji stav i savet šta treba raditi po pitanju poboljšanja medijske situacije u Srbiji i kako bolje zaštititi novinare i medije ili kako kako komunicirati sa medijima.\nIli kako bi policija, ako je prisutna na mestu dogadjaja, trebala da zaštiti novinare ako neko novinaru uzme mobilni telefon. Svako može da napravi greške, ali treba raditi na tome da se one ne ponavljaju.\nAna Brnabić Danas Danilo Vučić KRIK Oliver Vujović\n← Tviter ugasio više od 170.000 kineskih naloga zbog širenja lažnih vesti\nTelevizija N1: Poštovaćemo odluku REM o zabrani spota →


Pocela proizvodnja stambenih kontejnera u Kozarskoj Dubici\nHome » News Archive » Economy News » Pocela proizvodnja stambenih kontejnera u Kozarskoj Dubici\nPočela je proizvodnja u preduzeću Avrupa u Poslovnoj zoni Lipova Greda u Kozarskoj Dubici, osnovanom kapitalom investitora iz Turske koji se bave proizvodnjom stambenih kontejnera, namijenjenih inostranom tržištu.\nPpreduzeće Avrupa već kupilo dvije građevinske parcele u poslovnoj zoni, na kojima će tokom naredne godini biti izgrađen njihov vlastiti proizvodni objekat, rekao je načelnik opštine Radenko Reljić.\n"U drugoj polovini janura biće potrebno još 15 radnika, a uglavnom su to kvalifikovani varioci, elektronistalanteri i monteri da bi se postigla proizvodnja od dva do tri kontejnera na dnevnom nivou, a naredne godine planirano je da ukupan broj zaposlenih bude oko 70, jer je cilj investitora proizvodnja od sedam do 10 kontejnera dnevno" - precizirao je Reljić.\nOn je naglasio da proizvodi kompanije Avrupa nemaju konkurenciju na tržištu Evrope, te da je interes opštine da obezbijedi svu potrebnu podršku da bi se zaposlilo domaće stanovništvo.\nGeneralni menadžer kompanije Avrupa, koja se bavi proizvonjom stambenih kontejnera i montažnih kuća, Ramazan Kosdiki izjavio je da će u narednoj godini početi izgradnja vlastitog proizvodnog pogona površine oko 7.000 kvadratnih metara.\n"Naš poslovni plan je da proširimo proizvodnju, zapošljavamo što više ljudi i izvozimo naše proizvode na evropsko tržište" - izjavio je Kosdiki i dodao da je izuzetno zadovoljan dosadašnjom saradnjom sa lokalnom upravom u Kozarskoj Dubici.


DESNI CENTAR ČINIĆE VEĆINU – NASTAVAK RASTA EVROSKEPTIKA – Slobomir – Internet, Radio i TV stanica ; najnovije vijesti iz BiH i regiona\nPočetna / SVIJET / DESNI CENTAR ČINIĆE VEĆINU – NASTAVAK RASTA EVROSKEPTIKA\n19. фебруара 2019.\tSVIJET, VIJESTI Ostavite komentar 198 Pregledi\nAnkete u članicama EU pokazuju da će desni centar ostati dominantan u Evropskom parlamentu nakon izbora, te da će evroskeptici ojačati, predvođeni italijanskom Sjevernom ligom i francuskim Nacionalnim okupljanjem, koje predvodi Marin Le Pen.\nNjemački demohrišćani, predvođeni kancelarkom Angelom Merkel, ostaće najveća pojedinačna stranka i mogli bi da dobiju 29 poslaničkih mjesta.\nOdmah iza njih je italijanska Sjeverna liga, čiji je lider Meteo Salvini, a koja bi trebalo da dobije 27 mjesta.\nAnkete sugerišu da će tradicionalne stranke zadržati dominaciju, koja će omogućiti nastavak većinske centrističke koalicije, koja obično podržava zakonske prijedloge Evropske komisije.\nMeđutim, evroskeptici, a naročito „desne radikalne struje“, značajno će ojačati.\nKada je riječ o koalicijama na nivou Evropskog parlamenta, Evropska narodna stranka, u koju ulaze i njemački demohrišćani, mogla bi da dobije 183 od ukupno 705 poslaničkih mjesta, što je 26 odsto u novom sazivu Evropskog parlamenta. To je pad u odnosu na sadašnjih 29 odsto.\nAnkete u zemljama članicama, na osnovu kojih je Evropski parlament objavio prve projekcije budućeg saziva, pokazuju da bi socijalisti, odnosno socijaldemokrate, trebalo da dobiju 135 mjesta, što je pad od šest odstotnih bodova na 19 odsto.\nOvi podaci zasnivaju se na informacijama, kako je navedeno, pouzdanih istraživanja, koja su sprovele stručne ustanove u članicama, a za Evropski parlament ih je prikupila agencija „Kantar pablik“.\nDvije krajnje evroskeptične grupe, od ukupno osam političkih grupa u sadašnjem sazivu Parlamenta, mogu očekivati rast svojeg udjela u Evropskoj skupštini sa deset na 14 odsto, iako su oslabljene odlaskom britanske stranke UKIP, jednog od najvećih zagovornika „Bregzita“.\nU međuvremenu je ojačala italijanska Sjeverna liga, koja bi, prema anketama, trebalo da dobije 21 dodatno poslaničko mjesto.\nЈača i stranka Nacionalno okupljanje, koju vodi francuski opozicionar Marin le Pen, a koja bi trebalo da osvoji šest mjesta više nego sada.\nPolitički analitičari još ne mogu da predvide za koju će se grupu u Evropskom parlamentu odlučiti poslanici poljske stranke Pravo i pravda, često neprijateljske prema EU.\nNakon izbora, članice EU nominovaće nasljednika Žan-Kloda Јunkera, sadašnjeg predsjednika Evropske komisije.\nIzbori za Evropski paralament su u maju, a Evropska komisija trebalo bi da počne sa radom 1. oktobra, navode portali za političku analitiku.\nPrethodni MOGERINI: DIJALOG SLJEDEĆE JUTRO POŠTO PRIŠTINA UKINE TAKSE\nSljedeći SOLUN: NEMA ŠANSE DA POSTAVIMO TABLE SJEVERNA MAKEDONIJA


Twitter ponovno pokreće javni program - Advertiser Serbia\n„Plava kvačica je jedan od načina na koji pomažemo ljudima da prepoznaju autentičnost naloga koji su od visokog javnog interesa“, objašnjavaju iz Twitter-a.\nTwitter ponovno pokreće program verifikacije, pa se sad svi korisnici mogu prijaviti za dobijanje svoje „plave kvačice“, stoji u Twitter-ovoj objavi na blogu. Korisnici će za verifikaciju trebati da ispune određene kriterijume, među kojima je i posedovanje naloga od javnog interesa koji pripada jednoj od šest različitih vrsta kategorizacije:\n– Kompanije, brendovi i organizacije\n– Novinske agencije i novinari\n– Sport i gaming\n– Aktivisti, organizatori i druge uticajne osobe\nOsim toga, za verifikaciju je potreban i potpun korisnički nalog, drugim rečima, korisnik treba da ima naziv i sliku profila, potvrđenu adresu e-pošte ili telefonski broj. Iz Twitter-a takođe navode da nalog koji se prijavljuje za verifikaciju mora biti aktivan u poslednjih šest meseci te mora imati evidenciju poštovanja pravila.\nMožete se prijaviti putem Account Settings kartice u sledećih nekoliko nedelja, a odgovor na prijavu se može očekivati u roku od nekoliko dana, ali se to može produžiti i do nekoliko nedelja, zavisno koliko ljudi odluči da se prijavi. Iz Twitter-a kažu da će sve prijave za verifikaciju proveravati „ljudskom rukom“, pa se može očekivati veći nivo verodostojnosti.\nTwitter će vam, u slučaju odobrene verifikacije, poslati na adresu e-pošte potvrdu, a „plava kvačica“ će se automatski pojaviti na vašem nalogu. U slučaju da niste zadovoljni s rezultatom prijave i smatrate da ispunjavate potrebne kriterijume za verifikaciju, možete se ponovno prijaviti u roku od 30 dana.\n„Znamo da trenutna politika verifikacije možda ne predstavlja sve ljude koji bi trebali da ispunjavaju njene kriterijume, pa planiramo da uvedemo više kategorija kasnije ove godine, poput onih za naučnike, akademike i verske vođe“, navode iz Twitter-a.\nKako prenosi The Verge, Twitter je pokrenuo program verifikacije još 2009. godine u svrhu provere identiteta poznatih osoba ali korisnici se za nju nisu mogli prijaviti sve do 2016. godine. Uprkos tome, kompaniju su pogodile brojne kritike nakon verifikacije belog supremacista, pa su već sledeće godine bili prisiljeni da obustave svoj javni program i da ručno verifikuju određene naloge.


Ovaj put organizatori su izbegli političke govore o Đinđiću, umesto toga je Ferenc Berček, predsednik bečejskih demokrata reč prepustio mladim članicama stranke, Suzani Tošić i Marini Balević, koje su pročitale svoje besede u čast ubijenog premijera, a i samom Đinđiću, jer su prikazani dokumentarni filmovi-odlomci Đinđićevih govora.\nStići kasno i bezobrazno\nU Bečeju je, u Gradskom pozorištu, prošle srede održana i tribina posvećena Zoranu Đinđiću naslovljena „Stići pre smrti“. Organizator/i tribine su, kako je navedeno, „prijatelji i saradnici Zorana Đinđića“, a reč je o Zoranu Subotičkom, bivšem članu Demokratske stranke i bivšem članu G17 plus i bivšem lokalnom odborniku partije „Kao jedna kuća“.\nNa tribini su govorili Goran Petrović, načelnik DB-a 2001. godine, Velimir Ćurguz Kazimir, priređivač knjige „Hajka“, Milan Kamponeski, osnivač pokreta „Solidarnost“ i Zoran Subotički, organizator i medijator tribine. S obzirom na to da nije reč o ljudima o kojima se zna da su bili prijatelji Đinđića, postavlja se pitanje šta je bio zaista cilj organizatora tribine. Inače, goste je sačekalo samo četrdesetak zainteresovanih, jer su oni, pravdajući se lošim vremenom, kasnili sat i po vremena.\nUzgred, kašnjenje od sat i po vremena je nešto što Zoran Đinđić nikada ne bi tolerisao, jer je poštovao svoje, ali i tuđe vreme.\nMlade devojke podsetile su na reči Đinđića da i mi moramo nešto učiniti za sebe, da ne možemo uvek i sve očekivati od drugih i izabrati lakše i bezbolnije rešenje.\n„Teško nam je da se probijemo kroz šipražje problema, da nas po telu šiba taj grozni korov koji je Srbija dugo vremena uzgajala, da po našim rukama ostaju ožiljci jer smo pokušali da razgrnemo grane korupcije, nepravde i kriminala. Teško nam je, kada smo ispred sebe imali čoveka koji je sve to radio sam, umesto nas, a mi smo samo koračali iza njega po već očišćenom tlu. Kada smo pustili da samo jedan čovek prima posekotine bodljikavog puta do naše bolje budućnosti i kada njega više nema, neki od nas neće da naprave nijedan korak napred, da se ne bi slučajno možda negde ogrebali“, rekla je Marina Balević i objasnila da uprkos svemu ima ljudi koji imaju volju i teže ka nečemu boljem.


Trka na 1.500 metara - Blic Sport\nNEUSPEŠAN START Terzićeva nije prošla u polufinale Svetskog prvenstva\nSrpska atletičarka Amela Terzić nije uspela da se plasira u polufinale trke na 1.500 metara na Svetskom prvenstvu u Londonu.\nAmela Terzić u petak na šampionatu planete nastupa u grupi sa svetskom rekorderkom\nReprezentativka Srbije u atletici Amela Terzić trčaće u petak na Svetskom prvenstvu u Londonu u prvoj od tri kvalifikacione grupe na 1.500 metara zajedno sa prvakinjom sveta i rekorderkom planete Genzebom Dibabom iz Etiopije, odlučeno je žrebom.\nEJOF Dan posle finala na 3.000 metara Amri Terzić drugo izmaklo na dvostruko kraćoj distanci\nMlada reprezentativka Srbije u atletici Amra Terzić nije uspela da se plasira u finale discipline 1.500 metara na Evropskom festivalu mladih Evrope (EJOF) u mađarskom Đeru.\nNA 15 STEPENI U ŠVEDSKOJ Amela Terzić zvezda Evropskog klasika\nReprezentativka Srbije u atletici Amela Terzić nastupiće ovog četvrtka u trci na 1.500 metara na Evropskom klasik mitingu u Solentuni, u Švedskoj.\nReprezentativka Srbije u atletici Amela Terzić pobedila je u disciplini 1.500 metara na mitingu u španskoj Uelvi i ispunila normu za Svetsko prvenstvo u Londonu.\nSVET JE OBIŠAO SNIMAK IZ BEOGRADA Zabranili Britanki počasni krug, a onda je ona oduševila planetu /VIDEO/\nJedan od najpopularnijih sportskih snimaka koji je obišao svet u nedelju, bio je epilog trke na 1.500 metara za atletičarke na dvoranskom prvenstvu Evrope u Beogradu. Sa pravom, jer su organizatori iz Evropske atletske federacije zabranili pobednici, Britanki Lauri Muir, da trči počasni krug. Ona sa tom odlukom uopšte nije imala nameru da se složi.\nBibić 11. na 1.500 metara u Bidgošću\nReprezentativac Srbije u atletici Elzan Bibić osvojio je 11. mesto u finalu trke na 1.500 metara na Svetskom prvenstvu za starije juniore u poljskom Bidgošću.


Mančester - Sputnjik Srbija\n15:50 19 Jun 2021\nUživo: Mađari surovo kaznli Francuze u finišu prvog poluvremena /uživo/\nPartizan izgubio od Mančester junajteda\nFudbaleri Partizana izgubili su od Mančester junajteda rezultatom 3—0 u četvrtom kolu grupe L Lige Evrope.\nMančester: Napad mačem na policajca (video)\nJedan policajac ozbiljno je danas povređen u napadu mačem u Mančesteru, javljaju britanski mediji.\nProtesti u Mančesteru: Tereza, Borise — napolje\nHiljade demonstranata marširalo je danas ulicama Mančestera do mesta na kojem se održava godišnja konferencija Konzervativne partije, uzvikujući „Bregzit nema smisla“ i tražeći da Britanija ostane u sastavu Evropske unije.\nVelika Britanija je laka meta\nVelika Britanije je postala ranjiva, a posledice nedavnih terorističkih napada u Londonu mogu biti vrlo ozbiljne, ne samo za političke stranke, nego i za njihove lidere, kaže britanski politikolog Entoni Glis, nedelju dana uoči parlamentarnih izbora u toj zemlji, i dodaje da građani očekuju radikalne promene.\nMI5 pokrenuo unutrašnju istragu\nVelika Britanija je saopštila da njena obaveštajna služba MI5 vrši internu istragu o svojim procedurama nakon samoubilačkog bombaškog napada u kojem je život izgubilo 22 ljudi u Mančesteru, a pitanje ostaje koliko su vlasti znale o napadaču.\nMI5 triput „ispustio“ napadača iz Mančestera\nBritanska bezbednosna služba MI5 najmanje tri puta je upozorena na ekstremističke stavove bombaša-samoubice Salmana Abedija, koji je prošle nedelje izveo napad na kraju pop koncerta u Mančesterskoj areni, usmrtivši 22 osobe, među kojima sedmoro dece.\nPolicija objavila snimke bombaša iz Mančestera\nBritanska policija objavila je snimke bezbednosnih kamera na kojima se vidi bombaš-samoubica Salman Abedi, koji je na pop koncertu u Mančesteru usmrtio 22 osobe.\nU grupi osumnjičenih za povezanost sa krvavim napadom u Mančesteru nalazi se i osoba sa pasošem Albanije, prenose mediji u Prištini.\nFabrika bombi: Godinu dana pripreme napadača iz Mančestera\nOsumnjičeni za teroristički napad u Mančesteru, 22-godišnji Salman Abedi, godinu dana je pripremao napad, saopštio je „Tajms“.\nMančester: Uhapšen deseti osumnjičeni\nBritanska policija saopštila je u da je izvršila deseto hapšenje u vezi sa napadom u Mančesteru u kojem je poginulo 22 osobe.\nAmerički predsednik Donald Tramp zatražio je od Ministarstva pravde da istraži curenje informacija iz specijalnih službi SAD u vezi s terorističkim napadom u Mančesteru, istakavši da su odnosi s Velikom Britanijom veoma važni za Ameriku.\nSalman Abedi, osumnjičeni za samoubilački bombaški napad na koncertu u Mančesteru, bio je u Nemačkoj četiri dana pre napada, javio je „Skaj njuz“, pozivajući se na nemačke obaveštajne izvore.\nBritanci besni na Amerikance: Procurili podaci o Mančesteru\nBritanska policija, koja istražuje samoubilački bombaški napad u Mančesteru, obustavila je razmenu informacija sa SAD pošto su neki obaveštajni podaci „procurili“ u američke medije.\nVejn Runi donirao 100.000 funti žrtvama iz Mančestera\nFudbaler Mančester junajteda Vejn Runi donirao je preko svoje dobrotvorne fondacije 100.000 funti porodicama žrtava i žrtvama terorističkog napada u tom gradu na severozapadu Engleske u kojem su 22 osobe ubijene.\nOsam uhapšenih zbog napada u Mančesteru, pronađeni eksplozivi\nBritanska policija uhapsila je jutros još dve osobe u vezi sa samoubilačkim bombaškim napadom na koncertu u Mančesteru, u kojem su 22 osobe ubijene.\nMančester: Još troje uhapšenih zbog napada, broj povređenih povećan na 119\nBritanska policija uhapsila je danas tri osobe zbog samoubilačkog bombaškog napada na koncertu američke pevačice Arijane Grande u Mančesteru.\nOpsadno stanje u Londonu: Na ulicama policija, vojska...\nNa ulicama Londona povećan je broj policajaca, a biće raspoređeni i vojnici koji će čuvati „ključe tačke“ prestonice, uključujući Bakingemsku palatu i Dauning strit, saopštila je danas britanska policija.\nNapadač iz Mančestera — Salfordov student i libijski osvetnik (foto)\nSalman Abedi identifikovan je kao osumnjičeni za samoubilački bombaški napad na koncertu u Mančesteru, u kojem su 22 osobe ubijene, a britanski „San“ je na naslovnoj strani objavio njegovu fotografiju zajedno sa osmogodišnjom žrtvom Sofi.\nBritanija podigla nivo pretnje od terorizma, raspoređuje se vojska\nVelika Britanija podigla je danas nivo pretnje od terorizma na „kritičan“, što znači da se smatra da je neizbežan novi napad, izjavila je britanska premijerka Tereza Mej.\n15:50 Tvorac "Sputnjika Ve": Vakcina ne utiče negativno na plodnost ljudi\n15:50 Ako bi pala linija odbrane Priština – Banjaluka, Srbija bi se raspala kao kula od karata /video/\n15:48 Mađari surovo kaznli Francuze u finišu prvog poluvremena /uživo/


12/01/2022 12/01/2022 pre 6 meseci oruzjeonline\t0 Komentara\tvojska, vojska republike Srbije, vojska Srbije\t2 min\nRedovna taktička obuka u Oklopno-izviđačkom bataljonu\nNa obuci aktivno učestvuju i profesionalni vojnici koji su nedavno primljeni u jedinicu i raspoređeni na dužnosti vozača i nišandzija na ovom borbenom vozilu. Oni se, osim za realizaciju izviđačkih zadataka, osposobljavaju za pravilno i bezbedno rukovanje oklopno-izviđačkim automobilom BRDM-2MS i njegovu borbenu upotrebu u svim uslovima.\nIndividualna obuka vojnika generacije decembar 2021\nU isto vreme u centrima za obuku Vojske Srbije privodi se kraju prva faza individualnog osposobljavanja vojnika koji su služenje vojnog roka započeli u decembru prošle godine.\nTokom četrdesetak dana, koliko traje individualna osnovna obuka, vojnici su savladali sadržaje iz taktičke, vatrene i strojeve obuke, osposobili se za korišćenje ličnog naoružanja i opreme, preduzimanje mera zaštite, pružanje prve pomoći i obavljanje dužnosti organa unutrašnje službe.\nVojnici na služenju vojnog roka realizovali su i stacionarno logorovanje u terenskim uslovima, u okviru koga su uvežbavali taktičke radnje i postupke u odbrani i napadu i realizovali predviđena programska gađanja iz pešadijskog naoružanja u dnevnim i noćnim uslovima.\nTokom boravka na poligonima bili su u prilici da u praksi primene stečena znanja, od orijentacije u prostoru, maskiranja i kretanja na bojištu do pravilnog korišćenja sredstava za atomsko-biološko-hemijsku zaštitu i dejstva po pokretnim i nepokretnim ciljevima na različitim daljinama.\nVojnici spremno dočekuju proveru individualne obučenosti, nakon koje će biti upućeni u centre za specijalističku obuku Vojske Srbije u kojima će se obučavati za različite vojnoevidencione specijalnosti.\nObuka jedinica ABHO za učešće u multinacionalnim operacijama\n11/04/2022 11/04/2022 pre 3 meseca oruzjeonline\t0\n29/03/2022 28/03/2022 pre 3 meseca oruzjeonline\t0\n30/03/2022 04/04/2022 pre 3 meseca oruzjeonline\t0\nObuka ronilaca Rečne flotile u zimskim uslovima\n03/03/2022 03/03/2022 pre 4 meseca oruzjeonline\t0\n14/09/2021 14/09/2021 pre 10 meseci Uroš Bogdanović\t0\n07/07/2022 06/07/2022 pre 6 sati oruzjeonline\t0\t1 min\n06/07/2022 06/07/2022 pre 19 sati oruzjeonline\t0\t1 min\n06/07/2022 06/07/2022 pre 23 sata Branko Bogdanović\t0\t12 min


Konkurs SPECIJALNI FOKUS – novi rok je 15. oktobar! - Rekonstrukcija Ženski fond\nKonkurs Specijalni fokus nudi vam prostor za kontekstualne intervencije i aktivnosti koje na hrabar i beskompromisan način prkose krizama i stvaraju alternative. Pozivamo vas na otpor nacionalizmu, rasizmu, militarizmu, nasilju nad ženama, diskriminaciji, ali i drugim uvezanim problemima poput ksenofobije, homofobije, transfobije, kršenja radnih prava, marginalizacije različitih društvenih grupa. Pozivamo vas da pronađete svoj fokus, svoja sredstva borbe, svoje polje uticaja, svoje saborkinje i saborce i da predložite ideje koje koreliraju sa potrebama vaše zajednice. Delujmo hrabro, dignute glave, transformativno, uporno i solidarno!\nPrijave za konkurs otvorene su do 15. oktobra u 16h!\nInformišite se o programu i preuzmite prijavni formular ovde!


Beširi o otkazivanju debate: Sala nije poplavljena, već sutra bila konferencija | N1 Srbija\nBeširi o otkazivanju debate: Sala nije poplavljena, već sutra bila konferencija\n26.04.2019. |17.31 |\nNiški hotel "New City" otkazao je gostoprimstvo Institutu za evropske poslove na dan održavanja debate pod nazivom "Sloboda izražavanja na tragu evropskih vrednosti". Naim Leo Beširi iz instituta kaže da hotel ni u kom trenutku nije uradio ništa da im pomogne, već je odbio gostoprimstvo.\nKako su rekli u institutu za evropske poslove, ih iz hotela su ih obavestili da je cela sala poplavljena zbog havarije. inače na debati je trebalo da govore kao moderatorka - novinarka Olja Bećković, profesor medijske etike dr Čedomir Čupić, novinari ivan ivanović i Milojko Pantić i zamenica urednika NiN-a Vesna Mališić.\nNaim Leo Beširi iz instituta za evropske poslove kaže da je ovo trebalo da bude 25 debata u poslednjih pet godina i da je se početak održavanja poklopio s ukidanjem Utiska nedelje. Kaže da stalno zovu predstavnike vlasti koji ne žele da se pojave ili, navodi, potvrde učešće pa otkažu.\n"Za ovu debatu nam je potvrdila savetnica predsednika Suzana Vasiljević, čak smo zbog nje i pomerili datum debate. Nekoliko meseci unapred se prijavljuje, hotel se sam prijavio na naš poziv. Mi pošaljemo šta nam je potrebno i kažemo koliko je maksimalno moguće to da košta. Hotel je potvrdio datum, dobio je ko će biti govornici, šta je tema i sve je bilo u redu do 15ak sati pred debatu".\nKako je rekao u celoj situaciji postoji par vrlo sumnjivih momenata.\n"Mi vrlo kasno u nedelju dobijamo mejl od hotela, gde oni otkazuju ugovor i kažu da je sala poplavljena i da ne mogu da otklone problem do početka debate. Već je tu bilo sumnjivo da nešto nije u redu. Dok koleginica nije ušla u hotel mi smo verovali da smo loše sreće. Međutim, menadžer hotela je zabranio koleginici da uđe u salu i vidi tu havariju. Ako ste vi nečiji klijent izvinićete se i mi smo normalni ljudi, prihvatićemo. Mešutim, nije dozvoljeno da se uđe. Tražili smo onda manju salu, hotel se s tim nije složio, čak nam ni hol nisu stavili na raspolaganje, da bi menadžer onda našoj koleginici rekao da je odluka donesena odozgo".\nNa pitanje ko bi mogao da donese takvu odluku, Baširi kaže da je iznad menadžera jedino vlasnik hotela Novica Tončev, inače visoki funkcioner SPS-a.\n"Zadržavam mogućnost da on ne zna šta se dešava u hotelu, ali nekoliko poteza hotela nam sugerišu da su odlučili da se ta debata ne održi. Saznali smo da sala nije poplavljena, sutradan je već normalno održana konferencija. Hotel ni u kom trenutku nije uradio ništa da nam pomogne, već je odbio da nas ugosti".\n"Ohrabrujuće je reagovanje građana, a i mnogi su se javili da nam ponude prostor. Debata u Nišu će se verovatno održati u junu, videćemo da li sa istim govornicima. Sledeća debata je 15. maja u Domu omladine u Beogradu".\nNaim Leo Baširi je rekao i da se suočavaju s pronalaženjem prostora u Srbiji i da su počeli u ugovor da unose kompenzaciju u slučaju da se otkaže prostor.\n"Vrlo je jasno definisano da ukoliko hotel sam odluči da raskine ugovor, moraće da plati kaznu od 200 hiljada a teretićemo ih za sve troškove koje su nastale u okviru debate. Već smo im poslali dve fakture za troškove koje moraju da plate za osam dana".\nSmatra i da svako ko ima drugačije mišljenje od vlasti biva proglašen izdajnikom i da se sužava prostor u javnoj sferi.\n"Ja ne želim da verujem da se neko iz nekog kabineta bavi debatama širom Srbije, jer to bi bilo loše. Mislim da je naša debata otkazana zbog ljudi koji se tu nalaze, pre svega Olja Bećković, onda imamo novinare, i nas kao civilni sektor vlast je počekla da tretira kao opoziciju. Ja sam uputio protestno pismo predsedniku, premijerki i predsednici Skupštine da to nije u redu. Pisao sam i ranije premijerki da je teško da se održi debata ukoliko niko iz vlasti ne želi da se pojavi".\nTakođe ne veruje da će doći do dijaloga vlasti i opozicije i smatra da smo svakog dana sve dalje od toga.\n"Učestvujući na lokalnim izborima shtavio sam koliko je tužbno sve šo se nalazi iza kamera. Naše istraživanje je pokazalo da građani ne žele da imaju ništa s političkim strankama. Mi imamo stranke koje su skroz levo do skroz desnih i svako može da se pronađe. Međutim, ukoliko građani ne promene stav, a političari ponašanje mi ćemo kao društvo nestati".\nNiš tribina hotel debata Novica Tončev Institut za evropske poslove Naim Leo Baširi\nTako je i "onaj" pre njih imao "probleme" sa koaksionim kablovima.....\nNaci ce se prostora za debatu. A naci ce se i (zatvorenog) prostora za sve uzurpatore vlasti.\nSkup je izminiran na perfidan način .Hotel je dao ponudu sa namerom da odustanu u poslednjem trenutku tako da organizator nema vremena da nađe odgovarajući prostor .To samo pokazuje očaj režima , sledeće je pošto će na kraju neko ipak uspeti da održi ovaj ili sličan skup , da Simo , Vučićev kosovski Srbin zajedno sa DJV utrči sa megafonom da se dere.....


Tuesday, 23 December 2014 09:37\nIzveštaj kompanije Ericsson pokazuje da potrošači žele da tehnologija i povezanost budu integrisani u sve aspekte svakodnevnog života.\nSaznanja izneta u ovoj objavi su globalnog istraživačkog programa, u kojem su učestvovali vlasnici pametnih telefona starosti od 15 do 69 godina.\nKorisnici sve više žele jednostavne usluge koje se aktiviraju na zahtev i omogućavaju pristup video sadržaju sa više različitih uređaja. Očekuje se da će 2015. biti istorijska godina, jer će na nedeljno više ljudi gledati strimovan video nego emitovani televizijski program.\nPotrošači pokazuju veliko interesovanje za kućne senzore, koji ih upozoravaju na probleme sa vodom i strujom, ili dolazak i odlazak članova porodice.\nVećina vlasnika pametnih telefona bi volela da koristi uređaje pomoću kojih bi komunicirali sa drugima direktno putem misli – za šta smatraju da će biti uobičajeno do 2020. godine.\nKako nas internet čini informisanim, mi donosimo sve bolje odluke. Potrošači veruju da će mape koje prikazuju gustinu saobraćaja, aplikacije za poređenje potrošnje energije i uređaji za proveru kvaliteta vode u stvarnom vremenu, biti uobičajeni do 2020. godine.\nPolovina intervjuisanih vlasnika pametnih telefona otvorena je za ideju izdavanja svojih slobodnih soba, ličnih kućnih aparata i druge opreme putem interneta i aplikacija, kako bi uštedeli novac.\nČak 48 odsto vlasnika pametnih telefona bi radije koristilo svoj telefon za plaćanje robe i usluga. Njih 80 odsto veruje da će pametni telefoni zameniti njihov novčanik do 2020. godine\nTačno 47 odsto vlasnika pametnih telefona bi volelo da bude u mogućnosti da plaća elektronskim putem, bez automatskog transfera ličnih podataka. 56 odsto vlasnika pametnih telefona bi želelo da svi vidovi komunikacije putem interneta budu šifrovani.\nVeruje se da bi aplikacije koje pomažu pri džogiranju, merači pulsa i tanjiri koji mere količinu hrane na njima, mogli da produže naše živote, čak, i do dve godine po aplikaciji.\nPotrošači podržavaju ideju posedovanja kućnih robota koji bi mogli da pomognu u svakodnevnim kućnim poslovima. Njih 64 odsto veruje da će ovo biti uobičajeno u domaćinstvima do 2020. godine.\nDeca povezuju sve\n46 odsto vlasnika pametnih telefona veruje da će današnja deca, kada odrastu, očekivati da svi objekti budu povezani.


Dom kulture domaćin proslave Dana evropske baštine u Srbiji - PPmedia\nPosted on\t13 септембра, 2021 1:27 pm by adminpp033\nPrijepolje – Centralna proslava Dana evropske baštine u Srbiji, biće održana u Prijepolju 1. oktobar, na kojoj će gosti biti ministarka Maja Gojković sa pomoćnicima i saradnicima, direktori važnih kulturnih institucija, ambasadori, kao i radnici u kulturi iz drugih gradova Srbije, najavila je direktorka prijepoljskog Doma kulture Admira Mostarac.\n– Ministarstvo kulture i informisanja, kao koordinator ovog programa na nacionalnom nivou, objavljuje temu za tekuću godinu, kojom će program biti obeležen u Srbiji. Svake godine, izborom druge teme kojom se obeležava ova manifestacija, stavlja se u fokus određena vrsta nasleđa i problematika koja ga prati. Ovogodišnja tema, prihvaćena na nivou cele Evrope, a kojoj smo se i mi priključili je „Kulturno nasleđe za sve – All inclusive“ – navela je direktorka Mostarac.\nDani evropske baštine su u svojoj osnovi uvek imali inkluzivnost, a događaji i aktivnosti koji se održavaju u 50 zemalja slavili su ne samo zajedničko nasleđe već i poštovanje različitosti. Istraživanje bogatog mozaika kultura u Evropi promoviše poverenje i razumevanje, podstiče veću toleranciju i promoviše razmišljanje izvan nacionalnih granica.\nОзнаке: Dom kulture Prijepolje, Evropska unija, Maja Gojković, vesti prijepolje, VLADA SRBIJE


Vučić u Kini: Obećanja, milijarde i subvencije\nU nedelju 14. maja u Kini je počeo forum „Pojas i put“, skup na kojem učestvuju predsednici i premijeri tridesetak zemalja sveta.\nDelegaciju Srbije predvodi Aleksandar Vučić, koji je najavio da bi Srbija dala znatne subvencije potencijalnim kineskim investitorima za RTB Bor i Ikarbus.\n„Država je spremna da pruži veliku podršku“, rekao je Vučić, govoreći o privatizaciji RTB Bor. “Kažemo: kupićemo vam prvu ili prve dve godine punu proizvodnju, ali dajte da se proizvodi više i da radnici rade bolje“, rekao je Vučić o Ikarbusu\nNa skupu je ministar Šarčević potpisao Sporazum o strateškom partnerstvu za razvoj informacione i komunikacione infrastrukture u obrazovnim institucijama sa kompanijom Huawei.\nSiniša Mali je najavio ulaganje desetak kineskih kompanija i otvaranje hiljada novih radnih mesta na osnovu protokola o izgradnji novog industrijskog parka. “Ovo je velika stvar za Beograđane, to su milijarde evra u novim investicijama i samo treba da budemo dovoljno pametni da ih sprovedemo”, izjavio je Mali.\nMinistarka Zorana Mihajlović je potpisala dva memoranduma o saradnji sa kineskom kompanijom CRBS za projekte ukupne vrednosti 2,5 milijardi evra – gradnju deonice od 140km autoputa od Preljine do Požege (2,1 milijarda) i gradnja deonice od 123km „Fruškogorskog koridora“, čiji je deo i tunel kroz Frušku goru (400 miliona evra).\nProfesorka FPN Dragana Mitrović izjavila je da kineske investicije od 3,2 milijarde evra u projekte u Srbiji nisu direktne investicije, već zajmovi, i to za, uglavnom, već ugovorene projekte.\nOna je navela da je jedina kineska investicija u Srbiji kupovina Železare Smederevo, a da srpski političari – namerno ili iz neznanja – pozajmice često predstavljaju kao investicije, dodajući da je pitanje „da li je potrebna povlašćena uloga Kine u finansiranju i gradnji tih objekata“.\nInaugurisan Emanuel MakronSrbija sačuvala privredu tokom devedesetih


Predsednik Buš uputio poruku narodu Avganistana - 2001-09-26\nPredsednik Buš kaže da mu nije cilj da svrgne Taliban sa vlasti ali ohrabruje protivnike tog režima i poziva na saradnju gradjane Avganistana kojima je dosadio Taliban ili im je dosadilo da gospodin bin Laden boravi u njihovoj zemlji. Najveæa opoziciona grupa pod oružjem je Severni savez, koji kontroliše oko 10 odsto zemlje, ali predstavnik Bele kuæe Ari Flajšer kaže da ta grupa daje veliki doprinos remeæenju talibanove podrške navodnim teroristima:\n"Sjedinjene Države pozdravljaju nastojanja Severnog saveza i svakog drugog da se stane na put onima koji podržavaju terorizam, da se suprotstavi onima koji podržavaju terorizam, rekao je Ari Flajšer."\nZa bin Ladena se veruje da živi u Avganistanu, pod zaštitom Talibana, a predsednik Buš kaže da æe oni koji pružaju utoèište teroristima podeliti njihovu sudbinu. Predsednik je takodje rekao da je, kako se izrazio, krajnje zadovoljan odlukom Saudijske Arabije da prekine veze sa Talibanom. Taj pokret sada ima diplomatske odnose sa samo jednom zemljom, susednim Pakistanom. Lider Pakistana je izjavio da neæe prekinuti te veze jer bi barem jedna zemlja trebalo da ima kontakt sa Talibanom.


FSS: Bez dogovora sa Tumbakovićem, u igri još dva imena - BIGportal.ba\nFSS: Bez dogovora sa Tumbakovićem, u igri još dva imena\nJuni 12, 2019 Juni 12, 2019 075\nČelnici Fudbalskog saveza Srbije, kao što je Sport Klub u utorak prvi objavio, razgovarali su sa potencijalnim kandidatom za mesto selektora Orlova Ljubišom Tumbakovićem, ali konačan dogovor nije postignut.\nzostao je stisak ruke, dve strane se nisu saglasile oko detalja saradnje, a da li će dogovor biti postignut i da li će doskorašnji selektor reprezentacije Crne Gore naslediti aktuelnog kormilara selekcije Srbije Mladena Krstajića, biće poznato vrlo brzo.\nU četvrtak će u ‘kući fudbala’ u Staroj Pazovi biti održan sastanak Odbora za hitna pitanja FSS i prema nekim najavama tada će sa Krstajićem sporazumno biti raskinuta saradnja.\nSK saznaje: Ljubiša Tumbaković na klupi Srbije! https://t.co/yERe6Wm5cO via @sportklub\n— Sport Klub (@sportklub) June 11, 2019\nU međuvremenu, pored Tumbakovića u opticaju da sednu na klupu Orlova pojavila su se još dva imena, dobro poznata ovdašnjoj javnosti – Dragan Stojković Piksi i Ivan Jovanović.\nStojković ima čvrst i bogat ugovor u kineskom Guangdžou R&F i nije tajna da je godinama nedosanjani san čelnika FSS da ga vide na čelu državnog tima. Ugovor sa Guangdžouom mu ističe sledeće godine.\nGetty Image/ Angel Martinez Ivan Jovanović\nTakođe, i Jovanović se mnogo puta pominjao kao idealna osoba za klupu Orlova. Reputaciju je stekao u kiparskom Apoelu koji je 2009. uveo u Ligu šampiona, a dve godine kasnije proglašen je za najboljeg srpskog trenera u izboru FSS.\nInteresantno je da 56-godišnji Lozničanin nikada kao trener nije radio u Srbiji, a poslednji klub koji je vodio bio je Al Nasr iz Dubaija (2018).\n“Ja sam trenutno najsrećniji dječak na svijetu”\nJokićev dabl-dabl u pobjedi Nagetsa i istorijskoj večeri Lebrona Džejmsa, Hejvord utišao Sakramento\nVavrinka: “Velika četvorka” je tenis podigla na novi nivo\nKinezi nude Mitroviću 12 miliona evra godišnje\nM. Mart 27, 2019 April 3, 2019\nMart 27, 2019 April 3, 2019\nKrajinović izveo potez godine?


Sveta Rusija - Vladimir Veljković - Peščanik\nPоссия – Hовороссия\nO tome kakva je verska dimenzija sukoba u Ukrajini, razgovaralo se u prvoj polovini septembra u emisiji „Crkva i svet“, na jednom ruskom TV kanalu. Voditelj ove emisije je mitropolit volokolamski Ilarion, predsednik Odeljenja spoljnih crkvenih poslova Moskovske patrijaršije, vikar ruskog patrijarha i stalni član Sinoda RPC. Gost u emisiji bio je Aleksandar Ščipkov, glavni urednik portala „Religija i mediji“. Emisija „Crkva i svet“ je karakteristična po tome što u njoj ne postoji jasna granica između voditelja i gosta, tako da se mitropolit Ilarion u jednom trenutku nalazi u ulozi voditelja (koji pitanja postavlja), a u drugom u ulozi gosta (koji na pitanja odgovara). I gost emisije skače iz uloge u ulogu, čas je gost, čas je voditelj. Razlog za takvu koncepciju je verovatno taj što mitropolit Ilarion obavlja nekoliko visokih i važnih crkvenih funkcija, a to se nikako ne poklapa sa zadacima koji stoje pred jednim voditeljem. Kako da pitanja u interesu javnosti postavlja osoba koja neposredno učestvuje u kreiranju i sprovođenju zvanične crkvene politike i mnogo toga zna? Zato emisija „Crkva i svet“ više liči na redovne konferencije za medije Ruske pravoslavne crkve, i mogla bi se bez problema zvati „Šta RPC i njeni istomišljenici misle o svetu“.\nU emisiji nije bilo rasprave, a dva učesnika nisu imali nikakvih dilema: u sukobu u Ukrajini samo jedna Crkva postupa pastirski i „ne zauzima nijednu političku poziciju, a to je Ukrajinska pravoslavna crkva Moskovske patrijaršije… Ona objedinjuje ljude sa različitim političkim stavovima i ne deli vernike na dobre i loše, prave i neprave“. Druge dve Crkve, unijatska i nekanonska pravoslavna Kijevska patrijaršija, nastupaju sa pozicija ukrajinskog nacionalizma i politički su na strani zvaničnog Kijeva. Mitropolit Ilarion i novinar Aleksandar Ščipkov potpuno su ignorisali važan problem koji se na osnovu njihove analize nameće. Pošto Ukrajinska pravoslavna crkva Moskovske patrijaršije postupa navodno pastirski, objedinjujući ljude sa različitim političkim stavovima, sledi da njeni članovi učestvuju u borbenim dejstvima na obe zaraćene strane. Ovo znači da pravoslavni hrišćani, nakon učestvovanja u svetim tajnama („na oproštenje grehova i na život večni“, kako stoji u molitvi koja se izgovara pred pričešće) u okviru iste kanonske jurisdikcije, dolaze u poziciju da ubijaju jedni druge. Istinski pastirski stav bio bi da se vernicima, sa najvišeg mesta i javno, ne dozvoli učešće u oružanoj borbi na bilo kojoj strani; shodno Hristovoj zapovesti o iskazivanju međusobne ljubavi: „Zapovest novu dajem vam: da ljubite jedni druge, kao što ja vas ljubih, da i vi ljubite jedni druge“ (Jovan, 13:34); takođe i „Po tome će svi poznati da ste moji učenici ako budete imali ljubav među sobom“ (Jovan, 13:35). Pastirska politika Ukrajinske pravoslavne crkve probija i donju granicu međusobnih odnosa hrišćana, koju je postavio apostol Pavle: „Ali ako jedan drugoga ujedate i proždirete, gledajte da se međusobno ne istrebite“ (Galatima, 5:15).\nI pored odsustva ljubavi kroz sukob i ubijanje, članovi kanonske pravoslavne Crkve u Ukrajini navodno će sačuvati duhovno jedinstvo jedni sa drugima ali i sa Rusijom. Mitropolit Ilarion na kraju ove emisije poručuje: „Najvažnija stvar je duhovno jedinstvo koje se čuva, i ja verujem da će se ono zauvek sačuvati između ruskog i ukrajinskog naroda. Zbog toga što je naše narode krstio u istoj krstionici Sveti ravnoapostolni veliki knez Vladimir, koji je Rusiji ostavio zaveštanje da ide putem istočnog Pravoslavlja. Upravo to jedinstvo… mi ćemo nastaviti da štitimo i da se za njega borimo, uprkos svim političkim okolnostima našeg vremena i bez obzira na napore raskolnika i političkih lidera u razbijanju tog jedinstvenog duhovnog prostora, koji mi nazivamo Sveta Rusija“. Duhovno (svetotajinsko) jedinstvo kanonskih pravoslavaca je praktično već narušeno političkim oportunizmom Ukrajinske pravoslavne crkve Moskovske patrijaršije, koja očigledno ne želi da se zamera ni vlastima u Kijevu, ni crkvenim i državnim vlastima u Moskvi. Zbog toga je krštenje Rusije (proglašavanje hrišćanstva za zvaničnu državnu religiju) od strane velikog kijevskog kneza Vladimira u 10. veku, koje pominje mitropolit Ilarion, u ovom trenutku prazna priča jer ne donosi istinske plodove hrišćanske ljubavi; izuzev ako se pod „duhovnim jedinstvom“ ne misli na to da je RPC rešena da po svaku pastirsku cenu očuva svoju crkvenu vlast nad Ukrajinom.\nDuhovni prostor koji mitropolit Ilarion naziva „Sveta Rusija“, i za koji kaže da će biti zaštićen borbom, paradoksalan je sa hrišćanske strane, ali ni politički nije bezazlen. Bitnu karakteristiku srednjovekovnog perioda hrišćanske istorije, pa samim tim i Svete Rusije, dao je poznati pravoslavni teolog i istoričar otac Džon Majendorf: „Tokom vekova postojanja hrišćanske imperije i tokom srednjeg veka, koji je sledio, društvo je prihvatilo da bude rukovođeno hrišćanskim principima, mada se, sasvim paradoksno, služilo metodama zakonske prinude i nasilja. Otuda i potiče dvosmislenost i utopijski karakter pojma ’hrišćanstva’ kakvo je tada postojalo.“1 Majendorf je rođen 1926. u Francuskoj, u porodici ruskih emigranata, upokojio se 1992. u Kanadi, a svoj radni vek je najvećim delom proveo u SAD. Bio je jedan od vodećih pravoslavnih teologa u drugoj polovini 20. veka, pored o. Aleksandra Šmemana i o. Georgija Florovskog. Očigledno je da Majendorfovi istorijski uvidi nisu uticali na sadašnji vrh Ruske pravoslavne crkve da odustane od srednjovekovnog političkog obrasca „zakonske prinude i nasilja“, i formira jednu drugačiju i na hrišćanskim principima zasnovanu crkvenu politiku.\nUnutrašnja povezanost između ideologije Svete Rusije i politike sile (nasilja) jasno se vidi i na primeru ruske politike prema Ukrajini. „Rusi su skrenuli s puta 1917, zalutali i izgubili svoj dom, svoju Rusiju… Sada smo u privremenom smeštaju, još uvek se raspravljamo šta graditi. A negde pokraj nas je Rusija, ostavljena, zaboravljena, ali ne razrušena… Treba samo da donesemo odluku i, pognute glave u smirenju, da se vratimo u očevu kuću. I Gospod će blagosloviti, i sve će izaći na uspeh, kao što se to dogodilo sa Krimom“, piše Leonid Rešetnjikov, bivši ruski obaveštajac, nosilac visokih odlikovanja RPC i SPC, i gost u Beogradu krajem aprila i početkom maja ove godine, u knjizi Vratiti se Rusiji. Na drugom mestu u ovoj knjizi, Rešetnjikov preciznije objašnjava sa kakvog su to puta Rusi skrenuli: „Katastrofa iz 1917. bila je na kraju rezultat dugotrajnog i postepenog udaljavanja ruskog naroda od zadatka koji mu je namenio Bog. Taj zadatak je formulisan kao duhovna ideja. ’Sveta Rus’, ’Moskva – Treći Rim’, ’pravoslavlje, samodržavlje, narod’ – ove odrednice bile su smisao postojanja predrevolucionarne Rusije. Fenomen Rusije kao države sastoji se u sledećem: odanost Hristu i svedočenje o Njemu preko države, izgrađene po principu nebeskog Jerusalima“. Sada je malo jasnije zašto Rešetnjikov misli da je Gospod učestvovao u pripajanju Krima Rusiji. Radi se o tome da Hristos, kroz agresivnu politiku Rusije prema Ukrajini, izgrađuje sopstveno carstvo na zemlji.\nPodručje Krima je nakon pripajanja Rusiji poslužilo kao početna baza za jedinicu Igora Strelkova, aktivnog oficira Federalne službe državne bezbednosti RF, koja odatle kreće dalje u dubinu ukrajinske teritorije radi dodatne destabilizacije zemlje i organizovanja oružanog otpora proruskih pobunjenika na istoku. Ovo smo mogli saznati iz nedeljnika „Pečat“, koji je u izdanjima od 28. novembra i 5. decembra 2014. objavio intervju sa Strelkovim, kao bivšim ministrom odbrane nepriznate Donjecke Narodne Republike. Strelkova je za srpski nedeljnik intervjuisao ruski novinar Sergej Belous, „u njegovom malom, jednostavno opremljenom kabinetu u zgradi pravoslavne seminarije“ u Moskvi. Belous piše da je o Strelkovu slušao kao o čoveku duboke hrišćanske vere, skromnom, inteligentnom i strogom, kao i da je njihov susret potvrdio te glasine.\nU intervjuu čitamo da pobunjenim Rusima na istoku Ukrajine (kao delu Svete Rusije) pomažu ruski bezbednjaci i Bog. „Smatram da je za uspeh u odbrani Slavjanska… zaslužna Božja pomoć“, rekao je Strelkov. „Bilo je nekoliko izuzetno teških kriza, ali svaki put nas je nešto spasavalo, i to ’nešto’, po mom mišljenju, jeste neposredna Božja pomoć. Jer, može se objasniti svaki pojedinačni slučaj, ali kada je tih slučajeva mnogo i svaki put planovi protivnika ne uspeju a naši uspeju, to pokazuje da je Bog na našoj strani“. Da se Strelkov odavno formirao kao militantni ruski pravoslavac svedoči i Aleksandar Kravčenko, dobrovoljac i kolega sa ratišta u Bosni: „… imao je jaku idejnu motivaciju. Možda čak najvišu od svih nas. Zašto tako mislim? Zato što je upravo on shvatao značaj ovog rata iz ugla pravoslavlja, a svoju ulogu kroz prizmu istorijskog iskustva… beli pokret, Carska Rusija“. „Bilo je očigledno“, nastavlja Kravčenko, „da ruski vojnik mora biti tamo gde se odvija borba za pravoslavlje, za Slovene, ruske interese…“ Uredništvo Pečata ne oseća potrebu da preispita i problematizuje ratno učešće ruskih bezbednjaka u Ukrajini i pre toga u Bosni – već to učešće bezočno promoviše. Možda ovakva promocija ruskih bezbednjaka srpskim čitaocima treba da služi na ponos. Ono što su naučili kod nas u Bosni, sada primenjuju u Ukrajini – indirektno poručuje Pečat.\nHristos je odbio đavolov predlog da mu da „sva carstva ovoga sveta“ (Mt. 4, 8) ako padne i pokloni mu se. Pravoslavni arhiepiskop Averkije objašnjava te delove iz Novog zaveta (Mt. 4, 1-11; Mk. 1, 12-13; Lk. 4, 1-13) na ovaj način: „… đavo je ovim rečima Isusu obećao samo spoljašnju vlast nad ljudima, spoljašnje gospodarenje nad njima, sačuvavši za sebe unutrašnju, duhovnu vlast. A upravo to Gospod nije hteo, jer On je učio da nije došao radi spoljašnje vlasti, niti da bi Mu služili kao zemaljskim gospodarima (Mt. 20, 28), i da Carstvo Njegovo nije od ovog sveta (Jn. 18, 36), nego je to – čisto duhovno carstvo“.2 Ideologija Svete Rusije zahteva političku, tj. spoljašnju vlast nad ljudima i zbog toga ispunjava osnovni kriterijum na osnovu kojeg bi mogli da je prepoznamo kao bezuspešno Satanino kušanje Hrista u pustinji.\nPreterano je za sada reći da u Ukrajini prisustvujemo prvim koracima pravoslavnog ruskog imperijalizma u pokušaju, ili početnim fazama ratne kampanje za stvaranje Svete Rusije, odnosno pravoslavne civilizacije. Ali ako bi došlo do nepovratne eskalacije sukoba između Rusije i Zapada zbog Ukrajine, ideologija Svete Rusije ima više nego dovoljno potencijala da na ruskoj strani takvom ratu da smisao. Trenutna funkcija ideologije Svete Rusije je da negira posebnost Ukrajine, pružajući potpuno opravdanje za rat na istoku te zemlje i pripajanje Krima Rusiji.\nDžon Majendorf, Imperijalno jedinstvo i hrišćanske deobe, Kragujevac, 1997, str. 9.\nArhiepiskop Averkije (Taušev), Pravoslavno tumačenje Novog zaveta, Beograd, 2006, str. 75.


EPUS POZDRAVLJA OTPOČINJANJE PREGOVORA O PRISTUPANJU – EPuS Leskovac\nEvropski pokret u Srbiji (EPuS) pozdravlja današnju odluku Evropskog saveta o početku pregovora o pristupanju između Srbije i EU sa predviđenom međuvladinom konferencijom najkasnije u januaru 2014. godine. Imajući u vidu izraženu posvećenost evropskom putu i napore koje je, u prethodnom periodu, Srbija uložila u rešavanje nasleđenih regionalnih problema, dinamičniji nastavak procesa pristupanja EU je zaslužen.\nIstovremeno, EPuS smatra da je početak pripreme pregovaračkog okvira od strane Evropske komisije i početak analize do sada sprovedenih reformi i usklađenosti sa evropskim zakonodavstvom u poglavljima koja su najvažnija za izgradnju institucija i vladavinu prava (23 i 24) od najveće važnosti za početak sistemskih reformi u Srbiji.\nPomenute reforme u velikoj meri zavise od redovne i dinamične interakcije sa institucijama Evropske unije, ali i od spremnosti i sposobnosti države da efikasno i efektno sprovede mere i odluke koje će omogućiti izgradnju modernog i konkurentnog okruženja.\nEPuS podseća da je ovaj proces dugotrajan i da zahteva kako posvećenost najodgovornijih, tako i pravovremeno i kvalitetno informisanje i uključivanje građana Srbije.


„Tačno je da pregovaramo, ali ja ne bih želeo ništa da najavljujem dok sve ne bude izvesno. Znam da Vranjanci željno iščekuju da čuju ko će u Vranju održati besplatne koncerte, ali imena ćemo saopštiti za par dana“, kaže većnik Nebojša Zupančić.\nIpak, postoje stvari koje su izvesne i već dogovorene, a to je da će u okviru manifestacije biti održan trubački memorijal u čast Bakiji Bakiću i Međunarodna smotra folklora.Na centralnoj bini biće održano i tradicionalno veče vranjanske muzike na kome će, između ostalih, nastupiti Čeda Marković i Vasilisa. U okviru pratećeg programa i ove godine održaće se brojne izložbe, sajmovi hrane, etno proizvoda i knjiga, književne večeri i drugi performansi. Organizatori kažu da će za par dana definisati kompletan program i saopštiti ga javnosti.


Narodna stranka: Samo jedan čovek iz uprave "Železnica" svakog dana trošio 5.000 dinara u kafani - Infobrif\nNarodna stranka: Samo jedan čovek iz uprave „Železnica“ svakog dana trošio 5.000 dinara u kafani\nObjavljeno 11.03.2019. u 18:39\nBEOGRAD – Narodna stranka pozvala je danas Ministarstvo saobraćaja i infrastrukture i ministarku Zoranu Mihajlović da konačno uvedu red u Železnice Srbije, jer zbog „javašluka i razbacivanja ogromnih suma novca na službene ručkove rukovodilaca“ nema dovoljno sredstava za uređivanje pružnih prelaza na kojima ginu građani.\n„Samo jedan čovek iz uprave ‘Železnica Srbije’ je tokom jedne kalendarske godine na službene ručkove potrošio 1,8 miliona dinara, što znači da je svakog dana, računajući i subote i nedelje, u kafani prosečno trošio 5.000 dinara. Godišnji račun za reprezentaciju u Železnicama iznosio je čak 56 miliona dinara“, navedeno je u sapštenju Resornog odbora Narodne stranke za saobraćaj.\nOdbor Narodne stranke za saobraćaj naveo je da je „unutrašnja kontrola Železnica istakla u svom izveštaju da je neophodno utvrditi krivičnu odgovornost pojedinaca zbog osnovane sumnje da su zloupotrebili službena ovlašćenja i družnosti i nesavesnim radom doprineli nenamenskom trošenju budžetskih sredstava, ali su oni unapređeni i postavljeni za članove skupština preduzeća ‘Srbija voza’ i ‘Infrastruktura železnice Srbije'“.\nNavodeći da u Srbiji ima oko 2.000 pružnih prelaza, od kojih većina nema polubranike, a postojeći polubranici su u veoma lošem stanju i često se kvare, stranka je navela da ogroman broj putnih prelaza na kojima više nema zaposlenih koji upravljaju prelazima i koji su predstavljali delimičnu sigurnost za saobraćaj, pa je prelaženje preko pruga veoma rizično.\n„Svaki pružni prelaz u Srbiji mora da bude jasno obeležen i osiguran. Ministarstvo građevinarstva, saobraćaja i infrastrukture je nadležno za drumski i za železnički saobraćaj i dužno je da odgovori građanima na pitanje šta se zaista dogodilo na putnom prelazu ‘Medđurovo’ i kako je došlo do nezgode“, naveo je odbor Narodne stranke za saobraćaj.\nKako je navedeno, na velikom broju pruga obavljaju se remonti i velike popravke uz ugovorene izuzetno visoke cene radova, „što izaziva sumnju da je reč o kriminalu i korupciji na železnici“.\n„Remonti su nekvalitetni i rokovi se probijaju, a ispostavljaju se i računi za neizvršene radove i za neplanirane radove. Primer je faktura u vrednosti od 200.000 evra za sečenje 10.000 stabala na potezu od stanice Topčider do stanice Rakovica“, naveo je odbor Narodne stranke za saobraćaj.\nNarodna strankaPrugeŽeleznice SrbijeZorana Mihajlović\nVlada sarajevskog kantona podnela krivičnu prijavu protiv Ravnogoraca, sledi i izveštaj Tužilaštva BiH\nGutereš: Najmanje 21 službenik je poginuo, svi u UN smo u žalosti


Poslanici opozicije: I mi smo za izbore, ali ne pod ovim uslovima\n► Poslanici opozicije: I mi smo za izbore, ali ne pod ovim uslovima\n29.08.2019 | 10:24h ► 15:27h Beograd\nPrepodnevni sastanci bivših poslanika Evropskog parlamenta Eduarda Kukana i Knuta Flekenštajna sa poslaničkim grupama, zavšeni su bez izjava evropskih zvaničnika i poslanika vladajuće većine, dok su predstavnici opozicije rekli da su izneli svoje primedbe i da nema povratka u Parlament pod ovakvim uslovima.\nPoslanik Demokratske stranke Balša Božović istakao je posle sastanka da je medijator izmedju vlasti i opozicije potreban i izrazio nadu da će doći do promena koje bi dijalog vratile u parlament.\nBožović je dodao da su evropski sagovornici vrlo dobro upoznati sa situacijom u Srbiji, da je razgovor bio je prijateljski razgovor i da je ohrabrujuće što Evropski parlament želi na neki način da posreduje izmedju vlasti i opozicije obzirom da ne postoji poverenje i da se nije mnogo odmaklo u poslednji šest meseci kada je reč o zahtevima sa protesta "1od 5 miliona".\n"Nema pritiska na opoziciju da se vrati u Parlament ili izadje na izbore, mislim da je u pitanju dobra namera i razumevanje šta je sve potrebno kako bi politički sistem u Srbiji nastavio da funkcioniše," rekao je Božović.\nŠefica poslaničke grupe Samostalnih poslanika Marinika Tepić izjavila je danas posle sastanka sa Kukanom i Flekenštajnom da predsednik Srbije Aleksandar Vučić laže medjunarodnu zajednicu.\nPrenoseći utiske sa sastanka, Tepić je dodala da je sagovornicima rekla da Vučić "kupuje vreme kako bi dodatno učvrstio svoj diktatorski režim, apsolutno ne idući ka cilju i to ne samo kada je reč o Kosovu već i o svakodnevnom životu gradjana".\nTepić je dodala da i oni smatraju da treba da se razgovara u parlamentu i da je bojkot iznudjeno rešenje, odnosno da opozicija želi izbore ali ne pod ovakvim uslovima.\nI Jovan Jovanović iz Kluba samostalnih poslanika rekao je da „neizlaskom na neslobodne izbore, deo opozicije brani demokratske institucije, a pre svega onu najvažniju- slobodne i fer izbore".\nSrpska radikalna stranka (SRS) saopštila je da nije učestvovala u razgovorima koje su u Narodnoj skupštini organizovali bivši poslanici evropskog parlamenta Eduard Кukan i Кnut Flekenštajn.\n"Srpski radikali smatraju da je ovo bilo ponižavajuće za Narodnu skupštinu, pre svega zbog činjenice da je SRS uvek bila protiv stranog mešanja u rešavanje naših unutrašnjih problema", navela je ta stranka.\nKako je naglašeno, "mi uvek imamo mogućnosti da sve svoje unutrašnje političke probleme rešavamo bez mešanja sa strane i bez potrebe da pokazujemo poniznost prema nekome ko nema nikakvu političku težinu, kao što je to slučaj sa Кukanom i Flekenštajnom".\n"Jedina smo stranka u Srbiji koja nikada nije primala diktate iz inostranstva", naglasila je SRS.\nTa stranka je navela da "od početka ovog saziva Narodne skupštine upozorava na anomalije postojećeg Poslovnika i na obavezu da svaki saziv mora doneti svoj poslovnik".\n"Svi su ćutali na primedbe radikala, a sada reaguju i primaju sugestije i naloge od bivših poslanika koji nemaju nikakav značaj u političkom životu", upozorila je SRS.\nEduard Kukan /\nDuboku zabrinutost stanjem demokratije u Srbiji i uslovima u kojima se održavaju predstojeći izbori, jedanaest poslanika u Evropskom parlamentu, iz liberalne grupe "Obnovimo Evropu" je...


Foto: Oliver Bunić, P. Marković, Z. Lončar / RAS kombo\nSastanak je zakazan za petak, 15. januar, a to bi trebalo da bude i prvi put da se nova vlast zvanično sastaje sa Đukanovićem. Na sto će, prema našim infromacijama, biti stavljeni "Đukanovićevi pokušaji opstrukcije rada crnogorskih institucija". Poziv je uputio premijer profesor Zdravko Krivokapić, a sastanku treba da prisustvuju i predsednik parlamenta Aleksa Bečić i potpredsednik Vlade Dritan Abazović.\nMada teme sastanka još nisu precizirane u javnosti, očekuje se da će glavna biti opstrukcija u radu institucija i to ne samo kada je reč o vraćanju seta zakona koje je novi saziv parlamenta usvojio, a među kojima je i izmenjeni Zakon o slobodi veroispovesti. Nova vlast smatra da Đukanović zloupotrebljava ustavne nadležnosti i prava, ali i koristi ‘rupe u zakonu’ kako bi paralisao rad institucija.\n- Sve deluje kao da formira bukvalno paralelnu Vladu u zgradi Predsedništva - kaže za "Blic" jedan od poslanika crnogorskog parlamenta.\nZdravko Krivokapić skupština Crne Gore\nKako saznajemo, Đukanoviću se posebno zamera i činjenica da je u svoj kabinet primio sve prethodne visoke funkcionere iz vremena DPS koje je nova vlast smenila. Među njima i direktora policije Veselina Veljovića.\nKako saznajemo, vraćanje zakona nije jedina stavka preko koje nova vlast ne želi da pređe. Posebna tema biće i opstrukcija u funkcionisanju sistema odbrane Crne Gore, jer se, kako navodi naš izvor, blokira rad Saveta za odbranu i bezbednost.\nPriveden Brano Mićunović i njegovo obezbeđenje\n"LUKSUZNA I LEPA" Britanci svrstali Crnu Goru u top 10 destinacija koje treba posetiti posle pandemije\nPoslednji primer je današnji, kada je Đukanović poručio da neće potpisati predloge odluka o razrešenju načelnika Generalštaba Vojske Crne Gore general – majora Dragutina Dakića i majora Rajka Pešića, već da će umesto toga sazvati sednicu Saveta za odbranu i bezbednost. Međutim, oba ova akta smene potpisali su Aleksa Bečić i Zdravko Krivokapić.\nabazovic becic kombo RAS Shutterstock Youtube A1TV Montenegro\nIzvori "Blica" kažu da će Đukanoviću verovatno biti jasno poručeno da “zloupotreba pravila i korišćenje eventualno njihovih nedorečenosti neće biti tolerisano”.\n- Pojedina dokumenta Đukanović ne potpišuje već se udara faksimil - kaže izvor “Blica”.\nSednica Skupštine Crne Gore na kojoj bi iznova trebalo da se nađe i izmenjeni Zakon o slobodi veroispovesti zakazan je za 20 januar. Đukanović bi, ukoliko bi ponovo odbio da poptiše zakon, prekršio Ustav. Kako su za "Blic" najavili iz parlamenta u Podgorici, to može biti osnov za pokretanje njegovog opoziva.


TotalCar.rs » Skandalom u SAD ugrožena dalja prodaja dizela van Evrope\nSkandalom u SAD ugrožena dalja prodaja dizela van Evrope\nBosch, dizel, novo\n1 komentara 2486 pregleda\nProšle jeseni, najveći snabdevač u automobilskoj industriji, Bosch, rekao je da će zahtevi za vozilima sa dizel pogonom ostati dominantni bez obzira na Volkswagenov dizel skandal. S druge strane, kolege iz Continentala ne misle tako. Kompanija koja je među glavnima kada su pneumatici u pitanju, smatra da će se zahtevi za dizel vozilima smanjiti u severnoj Americi, Kini i Japanu.\nStvar je u tome da dok je u Evropi otprilike polovina lakih vozila na dizel pogon, u severnoj Americi, Kini i Japanu ih se prodaje između jedan i tri odsto, a nedavni skandal je samo pogoršao izglede za bilo kakvim tržišnim napretkom.\nMada je Continental Volkswagenov snabdevač, on nema bojazni u vezi sa nekom potencijalnom istragom. Šef kompanije, Elmar Degenhart, čija je kompanija prekinula saradnju sa južnokorejskim SK Innovationom, kaže da elektrifikovani pogoni i vodonične gorivne ćelije imaju svetliju budućnost od dizela.\nŠto se Boscha tiče, Američko ministarstvo pravde je još u novembru započelo istragu u vezi sa eventualnom ulogom ove kompanije u dizel skandalu.\n„Spajker venator“ stiže u Evropu\n10 neobičnih stvari napravljenih od auto-delova\nJaguar objavio tizer sliku novog “XE” modela\nBebi karte na poklon\nVW: Premijera novog Passata u junu


Direktor Kancelarije Vlade Srbije za Kosovo i Metohiju Marko Đurić izjavio je u nedelju da je za Beograd neprihvatljiv predlog nacrta o otvaranju poglavlja 35 koje se odnosi na normalizaciju odnosa s Prištinom 35 i da će se o njemu razgovarati sledeće nedelje Briselu.\n"Želimo da normalizujemo odnose, ali ne treba našu želju da popravimo odnose zloupotrebljvati i nametati Srbiji rešenja", rekao je Đurić za Radio-televiziju Srbije (RTS).\nOn je kazao da predlog sadrži puno spornih detalja kojima se Srbija primorava da ugasi svoje institucije na Kosovu. Nije naveo koje su sporne tačke, ali je istakao da se predviđa pretvaranje administrativnih linija u "nešto što je granica između suverenih država".\nUpitan da li predlog o otvaranju poglavlja dovodi u pitanje nastavak dijaloga u Briseu, Đurić je odgovorio da je "teško zamisliti bilo kakav napredak u dijalogu, ako se ucenjuje Beograd".\n"Niko ko ucenjuje Beograd ne treba da računa sa time da će biti bilo šta pozitivno da postigne, mi se samo ujedinjujemo kao narod i kao država", kazao je Đurić.


Pašalić za MeridianSportBH: “Raduje me što postoji još dosta prostora za napredak”\nU okviru drugog kola Lige BiH, Bosna je u subotu na svom parketu rezultatom 90:72 savladala Mladost. Ahmet Pašalić, trener “Studenata”, za MeridianSportBH je prokomentarisao dešavanja sa ovog meča.\nNakon dvije odigrane utakmice, Sarajlije su na polovičnom učinku, pošto su u prvoj rundi kao gosti poraženi od Posušja.\n“Protiv izuzetno čvrste ekipe Mladosti smo ostvarili važnu pobjedu. Igrali smo dosta odgovornije u oba pravca u odnosu na prvo kolo i samim tim smo proizveli bolju energiju na terenu, a raduje me što postoji još dosta prostora za napredak u svim segmentima igre.\nImali smo dosta kvalitetniju selekciju napada i time mogu biti zadovoljan, dok je defanzivno bila dosta bolja reakcija nego u prvom kolu, ali jednostavno možemo i moramo puno bolje. Najbitnije je da ostanemo čvrsto na zemlji, da se vratimo u salu, da imamo glad za radom i nastavimo podizati nivo igre iz dana u dan”.\nPrethodni članak(FOTO) I UEFA pohvalila Džeku: ”Jednostavno ne može prestati postizati golove”\nNaredni članakJuniorke Bosne i Hercegovine obezbijedile plasman u narednu rundu kvalifikacija za Evropsko prvenstvo\nPele nakon operacije: “Spreman sam da odigram 90 minuta, plus produžetke”\nTrofej Lige konferencije ugledao svjetlost dana (VIDEO)\nLazarević novi trener Zvijezde 09: ”Imajući u vidu iskustvo, maksimalno ću se angažovati”


Stanje Aleksandre Prijović veoma ozbiljno, jedino rješenje je operacija… – Udarni.NET\nHome Estrada Stanje Aleksandre Prijović veoma ozbiljno, jedino rješenje je operacija…\nStanje Aleksandre Prijović veoma ozbiljno, jedino rješenje je operacija…\n8. Septembra 2017. , udarni, Comment closed\nBaš kada je sve krenulo u dobrom pravcu, popularna pjevačica Aleksandra Prijović mora napraviti pauzu u svojoj karijeri, a sve to zbog slabljenja njenog najjačeg oružja – glasnih žica!\nFolk pevačici su ljekari rekli da bi mogla ostati bez glasa ukoliko nastavi da nastupa ovim tempom kao do sada. Aleksandra je to veoma ozbiljno shvatila, pa je odlučila da neko vrijeme ne pjeva.\n“Aleksandra je trenutno jedna od najtraženijih pevačica, a kako se nikada nije libila posla, prihvatala je bukvalno svaku ponuđenu tezgu, a pozivi su učestali posle objavljivanja njenog albuma “Testament”. Pevala je skoro svake večeri ovog leta, a poznato je da se ne štedi na nastupima, pa nije ni čudo što je glas počeo da joj škripi”,\nrekao je izvor blizak jednoj od najpopularnijih mladih folk pjevačica, i pri tome dodaje da se Aleksandra mnogo uplašila zbog tegoba sa glasom pa je odmah otišla kod ljekara.\n“Ona je mlada, puna energije i ranije nije imala sličnih problema, međutim, lekar joj je rekao da se pucanje glasnih žica pre ili kasnije dešava svima koji ih preopterete, a pevači su tu u najvećoj opasnosti. Ako situacija izmakne kontroli, jedino rešenje je operacija, čiji je rezultat uvek neizvestan jer se nikad ne zna da li će raspon glasa i boja glasa posle nje ostati isti.\nOsim toga, za vreme oporavka ne sme ni da se govori, a kamoli da se peva. Srećom, Aleksandrina situacija nije toliko dramatična, ali ona je rešila da ništa ne prepušta slučaju i da problem saseče u korenu, u čemu je podržavaju i dečko Filip Živojinović i Lepa Brena.”\n“Filip je molio Aleksandru da se odmori čim mu se požalila da ima problem s glasom, a nakon njene posete lekaru, dogovorili su se da obustavi nastupe i pojavljivanja u javnosti do 20. septembra, kada je planirano svečano otvaranje njihovog restorana na Senjaku, sa čim se ona složila. I Brena je veoma brižna prema budućoj snajki, pa ju je podržala u odluci da se odmori i dala joj nekoliko saveta koji će joj pomoći da je glas što duže i bolje služi. Naravno, i čelnici “Grand produkcije” imaju razumevanja za jednu od svojih najtraženijih pulenki, tako da nije bilo problema oko pomeranja ranije zakazanih nastupa”,\nzavršava svoju priču sagovornik. Ove navode je potvrdila i sama Prijovićka.\n“Tačno je da imam problem sa glasom, nije ništa strašno, ali bolje sprečiti nego lečiti, tako da ću malo pauzirati sa nastupima”,\nkazala je Aleksandra.\nJeziva TRAUMA: Aleksandra Prijović bila žrtva…\nSnajka Aleksandra priznala: Evo zbog čega Lepa Brena…


Svjetska banka: Za Srbiju spremno 250 miliona dolara\nBEOGRAD - Svetska banka odobriće Srbiji kredit od 200 miliona dolara ako budžet za 2014. bude donijet na vrijeme i ukoliko nastavite s fiskalnom konsolidacijom.\nGrčkoj potreban i treći paket finansijske pomoći\nBERLIN - Njemački ministar finansija Volfgang Šojble priznao je prvi put da će Grčkoj biti potreban treći paket finansijske pomoći, a izvori u Atini rekli su da je suma koja se razmatra znatno manja od dosadašnjih.\nBiH uvodi akcize na pivo iz Srbije\nIako CEFTA sporazum treba da znači slobodnu trgovinu sa regionom,BiH sve češće ograničava uvoz, zadržava robu na granici i izmišlja propise kojima žele da istisnu srpske firme sa tržišta, piše beogradski "Blic".\nStros-Kan može izvući Srbiju, ali ne i Hrvatsku\nZAGREB - Bivši predsednik Međunarodnog monetarnog fonda (MMF) Dominik Stros-Kan bi, kao savjetnik srpske vlade, mogao "dati krila" privredi Srbije, ali u Hrvatskoj bi angažman stranih stručnjaka bio apsolutno neizvodiv, smatraju hrvatski ekonomski stručnjaci.\nEU izašla iz krize: Evrostat objavljuje rezultate BDP-a\nBrisel - Recesija, koja u zemljama evrozone traje od 2011. godine, najvjerovatnije je okončana u drugom kvartalu ove godine, pokazuju preliminarini statistički podaci, prenose agencije.\nStrane kompanije otkrile senzacionalna ležišta zlatne rude u Srbiji\nBEOGRAD - Strane kompanije, koje istražuju ležišta zlatne rude u Srbiji, ustanovile su da se na žagubičkom bazenu nalazi najmanje 150 tona zlata, što predstavlja svjetsku senzaciju i može biti prekretnica za Srbiju, ocijenio je ministar prirodnih resursa, rudarstva i prostornog planiranja Srbije Milan Bačević.\nU Hrvatskoj slobodno jedno radno mjesto\nEvropska mreža instituacija za zapošljavanje /EURES/ saopštava da su u Njemačkoj trenutno slobodna 265.223 radna mjesta, a kao poseban kuriozitet navedeno je da je u Hrvatskoj slobodno - jedno radno mjesto?!U Austriji je danas slobodno 45.706 radnih mjesta, u ekonomski siromašnijoj Bugarskoj 128 radnih mjesta.\nZa posao u "Etihadu" prijavilo se 600 srpskih građana\nZa posao stjuardesa i stjuarda u emiratskoj aviokompaniji "Etihad ervejz", strateškog partnera srpskog avioprevoznika, prijavilo se 600 kandidata.


NDNV: Naprednjak Pavel Surovi progoni urednike i novinare | Cenzolovka\nNDNV: Naprednjak Pavel Surovi progoni urednike i novinare\nPredsednik političke stranke Slovaci napred, ogranka Srpske napredne stranke, Pavel Surovi mesecima već, konstantno uznemirava urednike i novinare pojedinih medija na slovačkom jeziku, vršeći na njih nedvosmislen i otvoren politički pritisak, kaže se u saopštenju Nezavisnog društva novinara Vojvodine (NDNV).\nPojedini urednici i novinari javili su se NDNV-u, ističući da im stalni telefonski pozivi, poruke i mejlovi, koje dobijaju od Surovog, izazivaju strah i uznemirenost i da ih doživljavaju kao pritisak i pretnju za profesionalni rad. Strah i uznemirenost posledica su činjenice da ih progoni čovek koji predstavlja „manjinsku ispostavu“ najmoćnijih struktura u državi.\nRazlog za zabrinutost, ističe NDNV, pojačava i činjenica da je u pitanju čovek koji se bavi sumnjivim poslovima o čemu su mediji već izveštavali. Naime, NDNV ukazuje da u javnosti postoji sumnja da se Surovi, između ostalog, bavi i davanjem novčanih pozajmica sa zelenaškim kamatama, a takvi poslovi po pravilu podrazumevaju i saradnju sa kriminalnim krugovima.\nPavel Surovi Slovačka nacionalna manjina\n← Novinarski sindikat traži sastanak sa premijerom\nVladimir Radomirović: Mediji su slobodniji nego u vreme vlasti Borisa Tadića →


Američki kongresmen predložio 'Dejton 2', Dodik kaže da nam ne treba\nMilorad Dodik smatra da u BiH nema potrebe za "Dejtonom 2", nego da je potreban unutrašnji dogovor bez uplitanja stranaca.\n"Za mene je prihvatljiv okvir koji se zove 'izvorni Dejton'. Pošto njega nema i pošto ga je urušio visoki predstavnik, BiH je očigledno daleko od funkcionisanja i to vidimo u institucijama BiH", rekao je Dodik danas novinarima u Laktašima.\n"Znajući kako djeluju ti kongresmeni i senatori u američkom sistemu, moguće je da se radi o nečijem lobiranju ili nešto slično", rekao je Dodik.\nAmerički kongresmen i nekadašnji gradonačelnik Dejtona Michael R. Turner u pismu državnom sekretaru SAD Rexu Tillersonu ukazao je "na prijeku potrebu da se Washington okrene regionu Balkana i preuzme vodeću ulogu u procesu pomirenja" i predložio potpisivanje "Dejtona 2".\n"U decembru prošle godine Ustavni sud je izglasao da aktuelni Izborni zakon nije u skladu s Ustavom u pogledu etničkih manjina. Parlament BiH mora brzo da osigura izmjene tog zakona do izbora u oktobru 2018. Neuspjeh u tome će skoro sigurno izložiti opasnosti mir koji traje već više od dve decenije", ocijenio je Tarner, dodajući da "Srbi, Bošnjaci, Hrvati i ostali samo putem američkog liderstva mogu da žive zajedno u miru i osiguraju slobodu i jednaka prava svim narodima".


srbijasport.net - Vesti - Srpske lige - Jedinstvu iz Bošnjaca "gori pod nogama''\nUtorak, 12.11.2019 10:32\nFK Jedinstvo Bošnjace - foto: lična arhiva\nU Bošnjacama "buba-mara’’ se zakotrljala daleke 1964. godine , mada se fudbal nezvanično igrao znatno ranije. Najveći uspesi vezani za Jedinstvo zabeleženi su u novijoj istoriji postojanja kluba. Kao prvaci Niške zone, 2009. postaju prvi put srpskoligaši, ali su se kratko zadržali u trećem rangu. Od pre šest godina konstantno su članovi Srpske lige, grupa Istok.\n- U odnosu na prošlu sezonu zadržali smo kompletan sastav i pojačali se sa još pet novajlija. Nalazimo se u nezavidnoj situaciji i trenutno smo 14. od 16 timova u ligi. Samo dve pobede i čak osam poraza su upalili alarm u klubu i sve nas mobilisali da u preostala četiri kola izvučemo maksimum od ekipe. Hrabri nas to da nas niko nije nadigrao, sa većinom timova smo bili u egalu, doduše u nekim utakmicama nismo imali ni sreće - upoznaje nas sa dešavanjima u najfudbalskijem selu u Srbiji sportski direktor Dragan Miljković Kempes. Ekipa je mlada, sa prosekom od 23-24 godine. U međuvremenu došlo je do promene na kormilu ekipe i od osmog kola, Srđana Kocića zamenio je Goran Ravenić. Uprkos promenljivim rezultatima, tradicionalno utakmice prati celo selo, i za vikend se na stadion slije u proseku oko 300 fudbalskih zaljubljenika. Kad se igra lokalni derbi sa Radanom iz Lebana bude blizu hiljdu posmatrača iz Bošnjaca i okoline.\n- Svojevremeno smo ulaskom u Srpsku ligu izgradili montažnu tribinu, kapaciteta od nekoliko stotina stolica. Završen je pomoćno igralište, a po okončanju prvenstva planiramo kompletno renoviranje glavnog terena. Kompletno smo renovirali upravnu zgradu - nabraja prvi operativac šta je sve urađeno i šta treba da se uradi od infrastrukture na stadionu. Pored Dragana Miljkovića Kempesa, klub uspešno kroz srpskoligaške vode predvode predsednik Novica Stakić i potpredsednik Nebojša Stojanović.\nU omladinskom pogonu, pod rukovodstvom Igora Mitića, trenira oko 80 dece. Aktivno se takmiče selekcije petlića, mlađih pionira i pionira.


Poreski prihodi 20 miliona veći - Vijesti.me\nPoreski prihodi 20 miliona veći\n“Najveća stopa rasta bilježi se kod naplate koncesionih naknada, koja je u prvih devet mjeseci iznosila 28,06 miliona eura, deset miliona ili čak 50 odsto više nego u istom prošlogodišnjem periodu i u odnosu na plan budžeta“\nPoreska uprava (PU) naplatila je u prvih devet mjeseci 630,67 miliona eura poreskih prihoda, 20 miliona eura više u odnosu na isti prošlogodišnji period.\nIz PU je saopšteno da je u prvih devet mjeseci naplaćeno dva miliona eura više iznad plana budžeta za taj period.\n“Najveća stopa rasta bilježi se kod naplate koncesionih naknada, koja je u prvih devet mjeseci iznosila 28,06 miliona eura, deset miliona ili čak 50 odsto više nego u istom prošlogodišnjem periodu i u odnosu na plan budžeta“, navodi se u saopštenju PU.\nTo je, kako su objasnili iz PU, rezultat zaduživanja većeg broja koncesionara u ovoj godini, kao i intenzivnih aktivnosti na naplati zaostalih dugovanja po tom osnovu.\nNaplata doprinosa za socijalno osiguranje je u navedenom periodu iznosila 312,04 miliona eura, što je 23 miliona eura više nego u istom prošlogodišnjem periodu, odnosno 22 miliona eura više u odnosu na plan.\n"Pozitivan rezultat naplate prihoda ostvaren je i u septembru, kada je ukupna neto naplata iznosila 81,04 miliona eura, odnosno sedam miliona eura više nego u septembru prošle godine, odnosno tri miliona eura više od plana naplate za septembar ove godine“, precizirali su iz PU.\nIz PU su podsjetili da će aktivnosti na obezbjeđenju budžetskih prihoda, kako naplatom tekućih obaveza, tako i zaostalih poreskih dugovanja, biti nastavljene i u predstojećem periodu, pa se očekuje da će do okončanja godine biti u potpunosti ostvaren plan budžeta za ovu godinu.\n"Kontinuirani trend uspješne naplate poreskih prihoda rezultat je napora poreskih službenika na povećanju fiskalne discipline, kako podsticanjem dobrovoljnog poštovanja poreskih propisa, tako i primjenom mjera prinudne naplate i sankcionisanjem nelegalnog poslovanja“, saopšeno je iz PU.\nPU, kako se zaključuje, svoj rad zasniva na principima potpune transparentnosti, nulte tolerancije na sivu ekonomiju i neselektivnog pristupa prema svim poreskim obveznicima, dajući doprinos izgradnji povoljnog poslovnog ambijenta i promovišući fer tržišnu konkurenciju u Crnoj Gori.


Russell Hobbs 24440-56 parna stanica cena, cene Srbija, prodaja Beograd Novi Sad Niš\nRussell Hobbs 24440-56 parna stanica cene\nTrenutno nemamo slike za Russell Hobbs 24440-56\nEPonuda nije internet prodavnica već Vam omogućava da brzo i lako nađete Russell Hobbs 24440-56 parna stanica po najjeftinijoj ceni. Naš cilj je da kupci budu što bolje informisani o ponudi Russell Hobbs parna stanica 24440-56 na tržištu Srbije. Vrlo lako nalazite željeni proizvod za kategoriju Parne stanice cene, ne morate da lutate od sajta do sajta za Russell Hobbs Parne stanice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Russell Hobbs 24440-56 parna stanica sa PRODAVCEM. EPonuda ne može da garantuje potpunu tačnost specifikacije i slika za Russell Hobbs 24440-56 parna stanica. Pre kupovine, podatke za Russell Hobbs parna stanica 24440-56 proverite na sajtu PROIZVOĐAČA.


ADM kupio Sojaprotein iz Bečeja - Biznis i Finansije\nHome\tVestiEkonomija\tADM kupio Sojaprotein iz Bečeja\nKompanija ADM potpisala je juče kupoprodajni ugovor sa Viktorija grupom o preuzimanju njene firme Sojaprotein iz Bečeja.\nADM je među vodećim svetskim kompanijama u prehrambenom sektoru i agrobiznisu, a završetak transakcije očekuje se po dobijanju odobrenja regulatornih tela, navodi se u saopštenju Sojaproteina.\nU njemu je istaknuto i da je za bečejskom kompanijom vladalo veliko interesovanje na tržištu, zahvaljujući njenim dobrim poslovnim rezultatima i plasmanima na inostranim tržištima u poslednje dve godine.\nDirektor operacija Viktorija grupe Stefan Babović je rekao da će proizvodi od srpske soje sada biti dostupni novim kupcima na svetskom tržištu, a kompanija će sa još bogatijom ponudom izaći na tržišta više od 60 zemalja u koje već godinama izvozi.\nKako se navodi, od osnivanja 1977. godine Sojaprotein prerađuje isključivo genetski nemodifikovanu soju, uzgajanu lokalno uz strogu kontrolu porekla i kvaliteta.


Dan online - Hronika: Vukotić uhapšen sa vođama narko-kartela - 2019-01-12\nHronika U SRBIJI SPROVEDENA VELIKA AKCIJA PROTIV KRIMINALNIH GRUPA\nVeselin Vukotić (foto: Blic) Vukotić uhapšen sa vođama narko-kartela\nI Japanac iza rešetaka\nâU jučerašnjoj akciji srpske policije uhapšen je i Vladimir Jovanović Japanac. On je ranije osuđivan zbog iznude novca od vlasnika Maksis taksija i prinude i protivpravnog lišenja slobode jedne djevojke na Novom Beogradu. Prije nekoliko godina je uhapšen u Španiji i izručen Srbiji. Bio je jedan od osumnjičenih i u okviru istrage o pokušaju ubistva lidera SPO Vuka Draškovića u Budvi.\nInteresantno je da je Japanac nedavno objavio knjigu.


Portparol Demokratske stranke (DS) Aleksandra Jerkov najavila je danas da će u nedelju, 29. novembra biti održana sednica Glavnog odbora stranke, na kojoj će se pored ostalog, razmatrati predizborni program stranke, ali ne i pojedinačni predlozi političkog programa DS-a. Aleksandra Jerkov je agenciji Beta rekla da je u izradi tog programa učestvovalo skoro 200 ljudi, kao i da su u njega implementirani i delovi predloga koje su davali članovi stranke, poput predloga Borislava Stefanovića, ali da se o tim predlozima neće raspravljati pojedinačno, jer to nije u skladu ni sa statutom stranke ni procedurom. "Platforma predizbornog programa koja će biti predložena je sublimacija velikog rada, velikog broja ljudi. To je dokument u čijoj izradi su učestvovali i vlada u senci i centar resornih odbora i dokumenti koji su stvoreni kroz debatu za otvoreno društvo, a koji su realizovani u saradnji sa Fondacijom 'Fridrih Ebart' i predlozi članova DS, poput predloga Borislava Stefanović, Baneta Kuzmanovića, Zorana Lutovca i Vladimira Todorića", rekla je Aleksandra Jerkov. Ona smatra da će svako naći deo onoga što je predlagao u platformi i da je platforma upravo sublimirana na takav način da se gradjanima ponudi jedno kvalitetno rešenje za izlaz iz krize u kojoj se Srbija nalazi. Na pitanje šta će biti sa predlogom Borislava Stefanovića, ona je rekla da ne postoji mogućnost da na sednici Glavnog odbora budu razmatrani pojedinačni predlozi i da je dosta toga što je predložio našlo svoje mesto u predizbornoj platformi. "Svakako da je velik broj onih mera koje je predložio našlo svoje mesto, kao i svi drugi predlozi. Takva je procedura, nije moguće da se odbor izjašnjava o predlozima pojedinaca", rekla je ona. Na dnevnom redu sednice Glavnog odbora biće i izveštaj o radu stranke izmedju dve sednice odbora i izveštaj o radu Izvršnog odbora. Govoreći o iseljenju centrale DS-a iz Krunske ulice, Aleksandra Jerkov je navela da će se stranka iseliti u zakonskom roku i da će nakon toga biti smeštena u druge prostorije koje ima u Beogradu na Terazijama i u Nušićevoj ulici. Ona je navela i da se preseljenje poklapa se istekom ugovora o zakupu poslovnog prostora i sa vraćanjem vile vlasnicima. Nakon 20 godina, DS će se iseliti iz vile u Krunskoj ulici, jer će je do kraja decembra preuzeti vlasnici Robert i Dragan Božić, sinovi Dobrivoja Božića, čuvenog pronalazača železničkih kočnica. Potpredsednik Demokratske stranke (DS) Borislav Stefanović izjavio je danas da neće doći na sednicu Glavnog odbora DS-a, kao i da će se koraci, koje će preduzeti, videti narednih dana. On nije želeo da kaže da li će izaći iz stranke ili formirati svoj poslanički klub, kako se spekuliše u medijima poslednjih dana. "Koraci koje ćemo preduzeti će se videti narednih dana. U ovom trenutku je potpuno jasno da je stranka donela odgovarajuću odluku oko budućeg programa DS i da je program napravljen u suštini da bude replika onome što sam ja predložio i ljudi oko mene", rekao je Stefanović agenciji Beta.\n« UŽAS U SVILAJNCU: Monstrum silovao svastiku od 12 godina! MUP: Milenović do danas nije prijavila napad »